text:
Ya ta 46 luna cu mi persona a hasci entrega di un denuncia amplio y cu prueba contra Otmar Oduber den e compra di e incinerator chikito. Un incinerator cu NO ta traha y no ta cumpli den ningun forma cu e bestek. Ta conoci cu den henter e compra aki, Otmar Oduber a peca grandemente contra nos Ley di Comptabilidad. Y nos Parlamento,cu Parlamentarionan cu a bin y bay, desde 2018 a keda boca “callao” y mas pio ainda a y ta sostene y aproba e corupcion aki!
Ta parce cu e gobierno actual a pega cu e malesa di gobernacion berde na unda e ley di Comptabilidad tabata tey pa “spek en bonen”! Ora cu a bin un cambio di gobernacion na 2017, pueblo a kere cu porfin gobierno lo hiba un maneho basa riba integridad y cumplimento di nos leynan. Al contrario, e gobierno a scohe un modus operandi cu a sobrepasa e maneho devastador di e partido berde. Asina nos por menciona cu un contracto miyonario a ser otorga pa trabounan na Sero Teishi SIN niun tipo di destaho, corda pa ta te hasta destaho publico(2018).
Y un biaha mas Parlamento a keda keto y pa colmo a sostene e maneho contra nos leynan vigente.
Recientemente un biaha mas un contracto miyonario a ser otorga na 2 compania local pa loke ta trata e maneho di tire (2022)! Atrobe SIN destaho publico. Un biaha mas nos Parlamento den su totalidad a keda “calladito”! Den su conseho recien CAFT un biaha mas a baha pisa riba e falta di seriedad den maneho di nos pais. Un maneho na unda no ta respeta palabracionnan haci y ta recuri na mentira of mitar berdad.
Pa ta mas especifico CAft a indica cu NO tin ningun plan concreto pa loke ta trata Serlimar, pero e minister Arends “doodleuk” ta sigui bisa cu na december venidero lo cera e dump na Parkietenbos.
Loke minister si ta hopi bon den dje ta bin cu lemanan yamativo pa yena wowo di hende manera e famoso “TRASH2CASH”, mientras CAft ta subraya cu ta puro “fata morgana”, pasobra NO ta tin nada concreto. Of esaki tambe ta un “SP(R)OOKJESVERHAAL”!? E unico aspecto di “TRASH2CASH” ta pa e compania envolvi, pero unda e pueblo ta haye cu “CASH4TRASH”, pagando pa su desperdicio, pa otro por cashout money.
Banda di e hecho cu probablemente atrobe no ta bay cumpli cu e ley di Comptabilidad (y parlamento keto bay tacallao) pa e.o. paga e candela (3.5 miyon por lo menos), ta surgi e pregunta si tin placa poní den e presupuesto pa esaki. Otro pregunta ta di lo sigui cu e maneho ad-hoc di e gobierno anterior y lo bay haci cosnan den pura y otorga contractonan SIN destaho publico? Kico Parlamento lo bay haci? Keda keto atrobe? E ley di Comptabilidad ta e base pa cualkier maneho INTEGRO! Pone esaki un banda simpelmente NO ta INTEGRO! Parlamento lo acepta esaki? Si un minister mara gobierno sin presupuesto of contra ley, esaki ta un acto CRIMINAL conforme nos leynan penal. Y e forma di goberna aki ta pone cu mas y mas gobierno di Hulanda ta haya razon y motibo pa mete cu nos autonomia, cu ya caba pa gran parti ta entrega, cada bes cu prome minister pone su firma cu gobierno Hulandes pone su dilanti.
Ta p’esey ta hopi condenabel cu nos Ministerio Publico no ta actua contra violacion di nos ley di Comptabilidad manera poní den mi denuncia di 2 di december 2018. Si e Ministerio Publico a actua contra Otmar Oduber, probablemente e minister Arends lo a coy curpa y no a comete e acto manera poní den nos ley di Comptabilidad. P’esey proximamente mi lo bolbe (pa di 6 biaha) acudi na OM pa nan actua sino mi lo bay Hof pa pone nan stop cu e maneho selectivo cu tin awor. Y asina para e racha di atropeo di nos ley di Comptabilidad!
Cada bes atrobe mi ta bisa, cu pakico preocupa. Mi ta pone mi dilanti di kier stop di laga gobernacion bay e direccion cu e ta bay. Pero como un bon Arubiano, cada bes e actonan di gobierno y di nos Parlamento ta pone toch reaccion riba e fechorianan cu ta tumando lugar.
Candelario “Booshi” Wever
Miembro di UPP
13 di september 2022


c: text/html

text:
Un bon amigo a jega di bisa mi cu nos ta biba bida cu bista den futuro y nos ta compronde bida mirando atras. Pa mi, esaki ta sinti manera hopi berdad.
Sesenta anja tabata parse mi hopi bieuw tempo mi tabatin 20-30 anja. Awor cu mi a jeg’e, mi ta sinti mi sigur di mi mes y e escogencianan cu mi a hasi. Escogencianan a base di e libertad cu mi ta sinti. Libertad di wak atras riba mi bida y bisa mi mes ‘den cada situacion mi a hasi lo miho cu mi tabata por, bou di e circumstancianan cu mi tabata aden.’
E dushi di 60 ta cu mi por afford pa no tin pura, mi no tin mester di ansha mas. Mi a pone mi marcanan di pia y e pianan lo sigi cana nan propio caminda. Ki luho, porfin mi por permiti mi mes e luho pa ‘Tuma Tempo.’
Como hende, hopi biaha nos ta puntra nos mes, si nos a hasi e miho. Ami ta kere cu si. Nos por hasi solamente nos best. Pasobra nos no por scoge pa otronan, ni cuanto nos ta stima nan. A lo largo di bida mi a sinja pa laga hopi di mi sonjonan cay, mescos cu mi idealnan, pasobra hopi cos no ta den mi man. Mi mester a sinja laga bay y wak cosnan bay robes, mientras cu mi sa cu por a bay otro.
Mi a gradici pa mi logronan, ora mi a sinti cu mi por a hasi un diferencia den mi mesun bida, pero tambe di otronan. Dunando hopi di mi mes pa logra un pais, un mundo miho y metanan grandi, mi a sinja mas y mas cu e felicidad mas grandi tin ora ta den cosnan asina chikito manera un hende cu ta duna mi un brasa, pasobra e palabranan cu mi a bisa of scirbi a jud’e den su bida.
Of un mucha chikito cu ta corda e cosnan creativo cu nos a traha hunto, te hasta ora nan a bira mucha grandi caba.
Tambe mi a mira hopi oportunidadnan pasa bay, pa mi mes y pa otronan, talentonan cu nunca a florece. Bida ta escogencia. Mi a mira alegria y inhusticia, gratitud y envidia, inspiracion y weganan di poder.
Mi a admira e bunitesa di creacion y e danjo di mannan humano. Y mirando bek, mi a haja semper loke mi a pidi, conciente of inconcientemente. Maske no semper mi a realisa esey na e momento cu mi tabata ‘eynan’.
Mi ta corda cu desde un edad hopi jong mi a pone dos meta den mi bida. E prome ta cu mi kier laga atras un mundo miho cu mi a haja, pasobra mi kier pa mi yiu- y nietonan tambe tin un habitat pa nan biba. Di dos ta cu dia mi jega na fin di e caminata humano, mi por bisa mi mes cu tabata bale la pena pa biba.
Mi no sa si mi a logra e prome meta. Mi no ta hopi contento di e mundo cu nos ta bibando aden actualmente. Mucho guera, mucho violencia, mucho descordia, pero mi tin speransa riba un majan cu lo surgi un dia cu ta miho cu su ayera. Mi por bisa solamente cu mi a hasi mi best y mescos cu ami, mi a topa hopi otro hende cu ta hasiendo mescos y cu ta un inspiracion pa mi.
Asina mi ta jega na e di dos meta. Y mi conclushon ta ainda cu mi a biba un bida cu ta bale la pena. Pa mi mes, sin cu mi mester di e balorisacion di otro hende. Nos cada un tin nos balornan interno y esaki ta diferente pa cada un. Den mi opinion nos lo tin pas dia nos acepta esaki como berdad universal.
Mi ta agradecido na e projecto cu mas a marca mi bida ‘Comprondiendo Bida’ cu a start manera un experimento y a bira mi companjero fiel pa casi mita di e anjanan mi tras. A lo largo di tempo ‘Comprondiendo Bida’ a bira mi caminata y buskeda di contestanan di bida cu mi a comparti cu un publico mas grandi. Un proceso cu nunca ta caba. Cada stap lo hiba na e proximo y podise ta asina bida ta intenciona di ta. Un proceso, sin expectativa, ni lucro, ni luho. Un proceso cu ta hiba cada un di nos na nos mes. E esencia di ken nos ta…
Mi lo sigi hasi mi best, pero mas cu tur cos, sigi gosa cada minuut di mi caminata riba e planeta aki. Y di paden tin un stem cu ta bisa mi ‘Lo miho ainda tin cu bini.’ Y di esey mi tin sigur. Mi ta agradecido na Bida pa cada experencia, su dushi y su zuur. Nan a sinja mi pa aprecia y balora e persona principal den e storia di mi bida, esta ‘mi mes’.
Mi a sinja cu mundo ta sigi lora toch. Cu mi of sin mi.
Porfin mi a compronde e berdad grandi cu como hende, nos ta asina insignificante compara cu e Universo cu no tin fin.
Dushi! Mi tin mas tempo awo, pa mi mes, esta un luho asina balioso.
Esta dushi bida ta!
Mi ta o.k., abo tambe!

robotstxt: allowed

filter: keep


text:
Seccion di Remedi
E seccion di Remedi (antes Inspectie Geneesmiddelen) ta salvaguardia e seguridad y calidad di remedi, kimico, arma kimico, narcotica y substancia psicotropico cu ta wordo importa. Pues, e seccion aki ta controla tur e remedinan cu ta drenta Aruba. Na cabes di e seccion aki, tin e Inspectora di Remedi (Inspecteur Geneesmiddelen).
E servicionan di e seccion di remedi por haya akibou:
Control di remedi y/of suplemento pa uzo propio
Bo remedinan y/of suplementonan ('zelfstandigheid') a wordo deteni na aeropuerto y/of postkantoor? E ora bo mester permiso di IVA pa por importa e 'zelfstandigheid' aki pa uzo propio. E formulario di declaracion pa uzo proprio por download akinan.
Hunto cu e formularo di declaracion mester entrega e siguiente documentonan:
- E documento di aduana
- ID valido (paspoort/rijbewijs/carnet di ID)
- Un copia di descripcion di e ingredientenan si ta trata suplemento (hopi biaha aduana mes ta manda esaki pa IVA)
- Un copia di e receta di dokter si ta trata remedi
Pa motibo di COVID-19, por entrega e formulario aki solamente via email na ivg@iva.aw. Tur corespondencia lo cu IVA lo sigui via email tambe.
- Ta importante pa tene na cuenta cu si acaso bo a haci un pedido di un 'zelfstandigheid' online via un compania di cargo manera por ehempel FEDEX, DHL, Fast Delivery, cu e ora e compania di cargo mes lo mester entrega e documentonan necesario na IVA pa por saca e productonan pa su cliente.
- Pa remedinan riba receta, en principio lo por haya permiso pa importa un cantidad ekivalente na 3 luna di uzo.
- Otro remedinan cu no ta wordo prescribi pa un dokter lo wordo limita na un cantidad cu ta ekivalente na 6 luna di uzo.
Importacion di productonan pa uzo comercial
Pa importa productonan manera suplemento, cosmetica y remedi alternativa manera remedi homeopatico pa uzo comercial, ta rekeri un permiso.
IVA ta rekeri e siguiente documentonan pa evalua e peticion di un 'zelfstandigheid' pa uzo comercial:
- Un peticion por escrito cu kier importa un zelfstandigheid/zelfstandigheden pa uzo comercial dirigi na e Inspectora di Remedi, sra. Roselynn Angela;
- Un muestra di e zelfstandigheid (cu bijsluiter si ta aplicabel) den e pakete original manera esaki ta wordo bendi;
- Un copia di e etiket y/of art work riba un A4. Esaki mester ta identico na e exemplar cu a wordo entrega;
- E checklist yena pa controla cu tur documentonan rekeri a wordo entrega
Si ta aplicabel mester e siguiente documentonan tambe (IVA mes lo tuma contact cu bo si acaso mester di e documento aki):
- Un Certificate of Free Sale (prueba cu e zelfstandigheid/zelfstandigheden ta bou control di autoridadnan den e pais di e producto su origin);
- Un prueba di Good Manufacturing Practice Certificate di e fabrica;
E documentonan menciona akiriba mester manda via email na: inspectiegeneesmiddelen@iva.aw. Un funcionario di e seccion di IVA lo tuma contacto cu cu e cliente via mail pa traha un cita pa entrega e muestra y e art work na nos oficina. Pues, no tin inloop.
E proceso y rekesitonan ora di evalua bo productonan na IVA por lesa den e documento akinan. E documento ta inclui e lista di chekeo menciona den punto 4 akiriba cu mester entrega hunto cu e documentonan rekeri.
Permiso pa habri botica
Pa por habri un botica, mester tin un permiso valido otorga pa IVA. Pa mas informacion tocante e procedura aki, por tuma contacto cu nos.
Registracion di boticario y asistente di boticario
Tur boticario y asistente di boticario mester ta inscribi na IVA pa por eherce nan profesion. Pa mas informacion tocante e proceso di registracion, por tuma contacto cu nos.
Destruccion di remedi
Door di e conocimento specialisa di remedi y kimico, IVA ta e organisacion responsabel pa destrui remedi na Aruba. Instancianan cu ta haci uzo di e servicio aki ta por ehempel: botica, importado di remedi, aduana, compania di cargo, instancia di cuido, scol, laboratorio.
Remedi y kimico cu ta wordo destrui ta por ehempel esunnan cu:
- a caduca na botica, companianan di importacion, scolnan, laboratorio of otro companianan cu tin e autorisacion pa uzo of bende remedi y/of kimico;
- a wordo confisca di door di aduana;
- a wordo confisca ora ta trata accionnan ilegal;
- a wordo saca for di mercado (recall);
- a wordo uza como muestra na e Comision di Registracion y na e Seccion di Evaluacion;
- a yega cu daño cerca companianan di importacion
Proceso pa entrega peticion pa destruccion
E destruccion di remedi y/of kimico ta wordo haci riba peticion di un persona cu ta den posesion di un remedi y/of kimico. Destruccion di remedi y/of kimico ta tuma luga 6 biaha pa aña den lunanan di januari, maart, mei, juli, september y november. Peticionnan por wordo manda na info@iva.aw.
Peticion pa destruccion durante un di e lunanan menciona akiriba mester wordo entrega no mas tarda cu e prome di cada luna den cual e destruccion mester tuma luga. Por ehempel, si entrega un peticion pa destrui remedi y/of kimico den luna di januari, e peticion mester wordo entrega no mas tarda cu 1 di januari.
E peticion mester inclui lo siguiente:
- nomber di e remedi y/of kimico cu mester wordo destrui;
- e cantidad;
- razon cu e remedi y/of kimico mester wordo destrui;
- peticionnan mester wordo entrega cu postzegel cu un balor di Afl. 100,- florin (obtenibel na postkantoor) of un lege cu un balor di Afl. 100,- (obtenibel na Directie Volksgezondheid Aruba).
E relato di maneho pa loke ta destruccion di remedi y kimico por haya akinan.


text:
Instalashon di Komishon independiente ku ta atendé ku Keho kontra Aktuashon Polisial
Instalashon di Komishon independiente ku ta atendé ku Keho kontra Aktuashon Polisial
Geplaatst op 17 December 2020 dor di Ministerio Hustisia
Ministerio di Hustisia pa medio di e komunikado aki ta informá ku e Komishon independiente ku ta atendé ku Keho kontra Aktuashon Polisial den su funshonamentu a keda instituí pa medio di un dekreto Ministerial di 18 di sèptèmber 2020 nr. 2020/010362. E Komishon aki su base legal ta ankra den Ordenansa di 28 di yanüari 1994 , P.B.1994 no.5 .
Riba proposishon di Prokuradó General y dekano di Órden di Abogado e miembronan pa forma parti di e Komishon a keda nombrá.
E komishon tin komo tarea:
– Inisiá òf laga inisiá investigashonnan independiente di keho nan entregá dor di siudadano relashoná ku aktuashon di un òf mas Polis den nan funshonamentu;
– Traha rapòrt di e resultado nan atkerí for di investigashon nan hasi en kuantu kehonan risibí;
– Proponé posibel medida nan den kaso di aktuashon no korekto den e funshonamentu di e polis;
E siudadano mester tin konfiansa ku ora ku e wòrdu trata dor di un polis ku esaki ta sosodé konforme nos lei nan. Esaki ta trese kuné ku e pueblo mester por konfia ku e ta wòrdu trata na un manera apropiá i hustu.
Polis tei pa Sirbi i protehá!
Ku eksistensia di e komishon aki Ministerio di Hustisia ke sòru pa vigilá i salbaguardiá derechi i siguridat di tur siudadano.
Siudadano nan ku kier hasi entrega di un keho na e Komishon òf ku ker mas informashon, por manda un e-mail na: Klachtenciepoloptreden@gmail.com i por yama durante ora nan di ofisina na 7332045.


text:
ORANJESTAD – SR.Juan Carlos Reinoso ta distruibidor di FG Express pa Aruba. E distribuidor aki ta intruduciendo y promoviendo un producto terapeutico di e ultimo generacion Esaki ta un producto pa calma e dolor di bo curpa.
Sr.Reinoso a sigi bisa cu e ta un producto cu ta bin for di Merca y cu ta wordo intruduci no solamenta na Merca pero den henter Latino America y awor tambe den Caribe. e producto aki bo tin cu aplike riba e area unda cu e persona tin e dolor.
E producto aki ta forma di 5 componente y ta demonstra su efectividad den poco tempo. E ta alivia e dolor y e ta traha tambe na nivel di celnan y ta drecha e celnan cu ta danja y cu no ta solamente alivio di dolor pero mucho mas efectivo.
Sr.Reinoso ta sigi amplia via nos Player :


text:
WILLEMSTAD — Entre 19-29 November ultimo, a tuma luga e kampeonato Mundial di Peso IWF. Esaki a tuma luga na Houston ,Texas.
Curacao Weightlifting Federation a asisti na e kampeonato importante aki ku un atleta, sr. Hayrich Juliana. Kende a partisipa den e kategoria di 94 Kgs.
Apesar di e kontra tempu ku pa motibunan imprevisto di no por a konta ku asistensha di e coach, henter e delegashon a sa di keda di focus i ku judansa grandi di e lider di e team sr.Ivan de Windt, asisti pa Harvey Newton di Merka i Hugo Themen di Aruba, Hayrich a logra di subi plataforma den gran forma.
E atleta Hayrich Juliana a logra di kibra su record personal den Snatch ku 125 Kgs, pero lamentabelmente a faya den Clean& Jerk 158 Kgs. Aun asi, e atleta a logra ku e proposio di pone un biaha mas nomber di Korsou riba mapa internashonal na nivel mundial.
Durante di e temporada ku e delegashon tabata na Houston, mientras e atleta tabata konsentra riba plataforma di entrenamento, miembronan di direktiva a logra reuni ku diferente representantenan di otro pais ku kulminashon ku un reunion sumente fruktifero ku e presidente di IWF, sr. Tamas Ajan.
Durante e reunion aki, miembronan di direktiva a logra konvense e presidente Ajan, ku aunque e federashon peso di korsou tin e desbentaha di no por konta ku diferente aspektonan ku normalmente un pais ku su Noc ta keda rekonose, pa tog juda e organisashon representando e deporte di peso na korsou i asina logra hanja e confirmashon di por risibi diferente judansa entre otro juda kubri gastunan pa un entrenado kualifika, materialnan etc.
Aparte di esaki tambe a hanja konfirmashon di ku Curacao Weightlifting Federation lo por hanja e oportunidad na manda un coach nivel nashonal bai afo pa un temporada basta largu i akinan profundisa mas riba e tarea di un entrenador.
Huntu ku tur esakinan, tambe diferente petishon a drenta pa Curacao Weightlifting Federation hasi lo maksimo pa traha riba e proyekto pa Korsou bira un di e paisnan kaminda diferente di e federashonnan di otro pais por bini Korsou pa aki sigi nan entrenamento, rumbo pa weganan Olimpiko 2016.
Curacao Weightlifting Federation lo sumamente satisfecho kon e biahe a desaroya, kon henter e delegashon a profila i kada unu a demostra di ta un bon embahador i promoshona no solamente e atleta, pero Korsou tambe.
Curacao Weightlifting Federation tin retonan sumamente grandi su dilanti pa 2016 i despues di evaluashon interno lo bai reuni ku e diferente partidonan pa asina jega na un totalidad.
Un danki ta bai na tur ku a duna sosten, pa CWF logra hasi e biahe aki , na FDOK kende a pone parti di e fondonan di supsidio nesesario pa kubri gastunan di Biahe, FDDK ku Refineria Isla ku a juda kubri gastunan di Uniform, famianan, konosinan tur ku a duna sosten .


text:
A firma un amnistia pa mas di 3 mil ex-gueriyero di FARC
Presidente dI Colombia, Juan Manuel Santos a firma un decreto, caminda ta duna e beneficio di amnistia na 3.252 miembro di FARC. Cu e...
Debate tocante bira di 51 estado Mericano birando fuerte
Ora cu gobernador Ricardo Rossell├│ Nevares a nombra siman pasa cuatro di e shete miembronan di e asina yama ÔÇśComision de la Igualdad para...
Crisis na frontera entre Ecuador y Peru
Bintidos aña despues di e ultimo guera entre Peru y Ecuador, e tension entre e dos paisnan aki a bolbe, pa  un conflicto na...
Lider di oposicion na Venezuela libera for di prizon
Lider di oposicion Venezolano Leopoldo Lopez, a wordo libera for di prizon pa bay sigui su castigo for di cas pa motibo di salud,...
123 militar deteni na Venezuela desde cu ola di protesta a cuminsa
Como 123 miembro di forsa arma di Venezuela a keda deteni desde cu protesta anti-gobierno a cuminsa na luna di april. Funcionarionan militar a...
Un historia sorprendente: E tragedia cu un homber inocente a pasa aden na Bolivia
Dia 25 di november di 2014, den un cas a ser asesina y kima Veronica Menacho Chilo, di 22 a├▒a. E suceso aki a...
Husticia chavista a nombra un vice fiscal nobo sin presencia di Fiscal General di...
Katherine Haringhton Padrón a wordo nombra pa Tribunal Supremo di Husticia como e vice-fiscal nobo di Venezuela. Den e acto di nombramento no tabata presente...
Tribunal militar a ordena encarcela 27 studiante na Venezuela
Un tribunal militar a ordena diamars pa mantene deteni 27 studiante Venezolano cu a wordo deteni na universidad di Maracay (norte) despues di protestanan...
Oposicion Venezolano a anuncia un proceso di consulta riba asamblea constituyente
Dialuna oposicion Venezolano a anuncia un consulta o plesbicito riba dia 16 di juli, pa cu henter pueblo di Venezuela por bay y dicidi...
Tiroteo na casino di Chile a laga dos morto
Diadomingo Osvaldo Campos, un ciudadano Chileno  a cuminsa un tiroteo na casino Monticello, cerca di capital di Chile,  Santiago. Den e  tiroteo el a...


text:
Mantene balans entre culturanan
āE ironia ta cu awendia mi Papiamento y mi Ingles ta hopi miho cu mi Cantones, aunke ambos lenga mi a siƱa na edad...
Adaptacion y integracion di Arubianonan nobo ta relativamente lihe
Tin diferencianan fundamental entre e tipo di inmigrante cu a bin tempo di Lago; y esunnan cu a bin despues di Status Aparte, ora...
‘Bo por integra na Aruba hopi lihe si bo pone di bo parti’
Reconociendo nos Arubianonan nobo den cuadro cu celebracion di 18 di maart, nos a combersa cu Jose Lecler, 49, naci na Santiago, Republica Dominicana. Sr....
Malvido Carrillo: āRubiano discrimina na Hulanda ta keda discrimina contra Latinoā
āMare mi por a bay bek den tempo cu mi tabata bay scol basico cu e durf cu mi tin awo pa desmenti hende...
Swiers: āMi tin un conexion fuerte y inexplicabel cu Arubaā
āAunke mi ta orguyoso di mi nacionalidad Hulandes, mi ta sinti mi mes mesun of mas na cas na Aruba cu na Hulanda. Ora...
Con bon bo ta conoce historia di Aruba?
18 di maart tambe ta un momento pa refleha riba historia di nos isla. Pero con e conocemento ta bou nos muchanan? Bo kier...
Scol Primario Kudawecha: celebracion di 18 di maart.
Scol Primario Kudawecha celebrando 18 di maart. Proyecto: "E distritonan di Aruba"- conoce bo isla Por mira mas di e obranan di arte di e muchanan aki. Potretnan cortesia...
18 di Maart Cosecha!
Celebrating 18th of March at Cosecha with demonstrations of hand made crafts by local artisans. Including: -Marcha hoost and Marian Abath -Maria Onni -Hendrik Schouten -Ramona Verbeek Friday 10am - 6pm...
Celebracion di nos dia nacional na Bucuti Yacht Club
Tremendo celebracion di nos dia Nacional na Bucuti Yacht club cu bendemento di cuminda criollo y cos dushi arubiano. E aƱa aki un biaha...
Festival dedica na pais Aruba
Ayera nochi Plaza Turismo ( Linear Park) tabata sede di e prome pre- final di e festival āUn Canto na Aruba su Himno y...
12Page 1 of 2


text:
WILLEMSTAD- 5 di ougùstùs 2022 – For di siman pasá te ku medio sèptèmber, un total di 12 buelo charter a ser programá pa sali for di Quito, Ecuador ku un stòp kòrtiku na Guayaquil, i kontinuando nònstòp pa Kòrsou. Komo resultado di esaki, un kantidat di posiblemente 1.600 bishitante ekuatoriano lo yega na aeropuero di Kòrsou durante e periodo akí.
E buelonan ta keda ehekutá den kooperashon estrecho ku Ofisina di Turismo di Kòrsou (CTB), den kolaborashon ku e mayoristanan Maxi Travel, Mas Travel Ecuador, Dream & Travel Ecuador, Golden Vacations i Castillum Travel. CTB ta masha satisfecho ku tin hopi interes pa e buelonan charter akí. E buelonan ta ser operá pa Aeroregional Ecuador ku un avion nobo Boeing 737-400 di 145 asiento.
E merkado di Ecuador tin e potensial pa krese i trese mas bishitante pa Kòrsou. Pa e motibu aki CTB huntu ku un grupo selekto di hotèlnan partner, ta organisando kontinuamente seminarionan dirigí riba benta i webinars edukashonal pa agentenan di biahe, i ta ehekutá promoshonnan digital huntu ku kampaña via medionan sosial pa alkansá nos públiko deseá na Quito, Guayaquil i Cuenca.


text:
Pobresa no a yega ayera
Y ta spera solucion hopi tempo caba E publicacion di cierto dato for di e Censo 2010 a spanta hopi hende. Nos ta spera cu...
Gobierno tin un arma ainda…
Impuesto di Transaccion Bancario den prome parti di 2016? Despues di tur e turbulencia di ultimo dianan y practicamente un prohibicion na ministro Bermudez pa...
Despues di Paris: ban traha!
Conta hende stra√Īo ta uno, traha na cas ta otro! Mundo henter a keda contento cu e acuerdo logra entre tur e paisnan cu a...
Bo voto ta secreto y sagrado…
Awe ta e dia cu ta bay dicidi rumbo di nos pais den e proximo cuatro a√Īa. Awe cada un di nos ta haci...
Entrevista cu Neurologo, Dr. Roberto Weiser: Aruba tin alrededor di 200 persona cu malesa...
Parkinson ta un malesa neuro-degenerativo cu ta afecta mas cu 200 persona na Aruba. Dia 11 di april proximo ta Dia Mundial di...
5.000 ambtenaar… Ta mas cu 50.000 den sector priva…
Prome cu presupuesto 2020 yega parlamento, ya nos sa loke ta warda nos: entrega mas di nos entrada personal. Esun cu tin algo di...
E cosnan cu gobierno no ta haci pa nos
Despues di tur e debatenan di ultimo tempo riba tur sorto di asunto cu gobierno mester regla pa nos, alrededor di presupuesto, pero tambe...
CAFT preocupa pa situacion presupuesto 2016
Aruba rumbo pa otro confrontacion cu Reino? Den su rueda di prensa di dialuna College Aruba Financieel Toezicht (CAFT) a expresa su preocupacion pa e...
Frontera cera ta bon?
Contrario na e otro islanan, cu ta laga e barconan cu fruta y berdura di Venezuela yega tera, bao cierto condicion, Aruba a expresa...
Acuerdo cu CITGO ta duna mas pregunta cu contesta,Tin acuerdo cu Rincón tambe?
Manera tabata di spera, practicamente bispo di Pasco gobierno a anuncia un acuerdo cu e compania CITGO, pa continua delibera riba e reapertura di...


text:
18 mil habitante mas
Hulanda otro banda di laman
Ayera, riba 10 di òktober 2010, Boneiru, Saba i Sint- Eustatius ta forma parti hurídiko di Hulanda. Pa e motibu aki entrante e fecha aki Hulanda lo kontra ku 18 mil habitante mas. E teritorio nobo di Hulanda a haña e nòmber di Karibe Hulandes.
E edat promedio di e habitantenan nobo di Hulanda ta 35,7 ku ta 4,4 aña mas hóben ku e edat promedio di Hulanda. Partikularmente e kantidat di personanan riba e edat di 65 aña ta diferensia: ménos ku 9% di e komunidat di Karibe Hulandes tin 65 aña òf mas kompará 17 porshentu na Hulanda. Un otro punto interesante ta e kantidat abou di hóbennan entre e edat di 18-22 aña riba e islanan. Esaki probablemente ta ser okashoná dor ku nan mester sigui estudio avansá na un di e otro islanan di Antia, na Hulanda òf na otro parti di mundu. Saba tin basta persona den e edat di 20 pa riba, esaki tin di haber ku e echo ku tin un skol di medisina na e isla ku ta atraé hopi studiante estranhero.
18 mil habitante mas
Riba tereno estatal Hulanda ta konta ku 18 mil habitante mas riba 10 di òktober 2010. Estadistikamente e habitantenan di Karibe Hulandes lo keda wòrdu kontá separá. CBS (servisio sentral di statistik) a skohe pa presentá informashonnan estadistiko di Karibe Hulandes di forma independiente i lo no integrá esakinan den e relatonan estadistiko eksistente di Hulanda.


text:
Arbeidsmarktregistratie
“AMR”
AMR ta un departamento di DPL cu ta atende unicamente cu dunado di trabao pa locual ta trata proyeccion entre demanda y suministro laboral pa e proximo aña. Esaki ta sumamente importante pa asina DPL por traha di antemano conhuntamente cu scolnan, institutonan di educacion y dunadonan di trabou pa asina por produci y ofrece suficiente trahadonan local.
, AMR ta enfoca riba e necesidad di dunado di trabao riba nos mercado laboral pa e aña siguiente. Ta haci esaki a base di un formulario cu mester wordo yena pa e dunado di trabao cu anualmente mester wordo entrega na AMR. Sin e formulario aki aproba, un dunador di trabao no por haci e procesonan conforme maneho, na e otro departamentonan den DPL.
Pa locual ta trata rekisitonan exigi pa entrega un Arbeidsmarktregistratie. tur esakinan ta poni riba e prome pagina di e formulario estilo “checklist”. E dunador di trabao mester cumpli cu tur e puntonan corespondiente na su sector laboral pa asina por entrega e formulario y haya aprobacion despues.
E formulario aki disponibel tambe riba e website aki na e seccion di “Formularionan” caminda cu un y tur por subi y download e formulario di AMR cu ta cuadra cu su necesidad mirando cu tin cuatro diferente sorto di formulario di AMR, esakinan ta reparti den sectornan laboral manera Horeca, General, Limpiesa-Hardineria-Seguridad y Construccion.
Pa por entrega e formulario di AMR mester haci un cita online prome via nos email na: dpl.arbeidsmarktregistratie@aruba.gov.aw. Na momento cu haya un cita y entrega e formulario via email y si resulta cu tur informacion ta cuadra ta ricibi un “bewijs van indiening” digitalmente, por dura 10 dia di trabou of un tiki mas (durante e periodo aki DPL por haci un control na e compania pa mas informacion) prome cu esaki keda cla y entrega bek aproba na e cliente. AMR ta mantene un database di informacion cu ta esencial pa yuda traha of adapta manehonan existente riba e tereno laboral si ta necesario.


text:
Home
Notisia
Lockdown parsial ta kontinuá
01-12-2020 | 15:04
Medidanan ta keda nesesario pa protehá otro. E kantidat di infekshon di corona ta baha. Esaki ta bon notisia. Nos ta tene nos mes ...
Gabinete ta prolongá pakete di sosten Hulanda Karibense
16-10-2020 | 16:08
Awe gabinete a disidí pa prolongá e pakete di sosten i rekuperashon pa habitante i kompanianan na Boneiru, Sint Eustatius i Saba ...
Akuerdo di kolaborashon entre OLB i munisipionan di Hulanda
01-09-2020 | 16:11
E munisipionan di Rotterdam i Alphen aan den Rijn i Entidat Públiko Boneiru (OLB) a uni forsa. Den kuadro di sosten i pa ...
E 10 preguntanan prinsipal hopi hasí tokante di coronavirus
10-03-2020 | 17:31
E 10 preguntanan prinsipal hopi hasí tokante di coronavirus
Saba Package ta regla kolaborashon dirigí entre Reino i Saba
27-06-2019 | 18:20
Awe diputado Zagers (Entidat Públiko Saba) i Sekretario di Estado Knops (Asuntunan Interno i Relashonnan den Reino) a firma e ...
500 Kas di hür sosial riba Boneiru
27-06-2019 | 18:17
Tres partido ta pone man huntu na benefisio di e bibienda públiko di Boneiru. Sekretario di Estado Raymond Knops di Asuntunan ...


text:
Atletanan BMX, Vela y Ciclismo tambe a yega pa e Weganan Panamericano LIMA 2019.
E atletanan di BMX, Shanayah Howell, Feddison Flanders hunto cu coach Pedro Estaba a yega e Villa Panamericano y ya caba nan a sali pa e prome dia di entrenamento.
Di otro banda na e ciudad di Paracas, nos por a mira e atleta di Vela, Tijn van der Gulik den e disciplina di Laser Standard ta entrenando y ta cla pa competi. E ta hunto cu su entrenador.
E atleta femenino di ciclismo, Lisa Groothuesheidkamp y su coach a sali pa Lima, Peru unda awe diasabra e lo yega pa asina prepara su mes pa competi den e Weganan Panamericano 2019.


text:
Diadomingo pasa di 6or atardi den caya Bohi na Mabon a surgi un bululu formal entre varios persona unda tabatin machete envolvi. Habitantenan a scucha desordo y gritamento y 3 auto envolvi den e problema, durante e pelea destruccion a tuma luga na tanto un pickup y un kia.
Polisnan a presenta di biaha na e sitio y topa cu basta hende y situacion for di man a detene dos homber pa destruccion. Despues di rato a detene un habitante tambe envolvi den e problema. Polis a tuma dato for di tur hende pa saca afo con e problema aki a cuminsa y bin termina riba caminda di Caya Bohi.


text:
ORANJESTAD (AAN): Cuerpo Policial a informa cu Diabierna anochi durante un control preventivo, polisnan di San Nicolas a para un auto den Rembrandtstraat.
Durante e control polisnan a bin topa cu un arma di candela. Di biaha a bay na detencion di un hende homber. E auto y arma di candela a wordo confisca pa mas investigacion.
Polisnan den diferente districto a haci varios detencion. Entre otro pa maneha auto bao influencia di alcohol, a confisca diferente auto pa no tin e documentonan necesario.
A confisca droga y tambe a detene personanan indocumenta durante control di trafico . E personanan aki a wordo pasa pa personal di Guarda Nos Costa.
Durante e anochi tambe a controla establecimentonan como tambe a para varios auto pa control y a reparti multa durante e anochi.
E accion di control di trafico y como tambe listramento preventivo pa cu arma di candela y/of droga lo continua.
https://diario.aw/categories/noticia/policial/arma-di-candela-confisca-y-varios-detencion-rond-di-aruba#sigProIdaa709b0d32


text:
“No work, no pay!” | Parlamentarionan ta cumpli cu nan trabou?
E proposicion di “no work, no pay” pa parlamentarionan atrobe tawata un punto di discusion durante e siman nos tras. E motibo tawata un reunion publico den cual mayoria miembro di oposicion no tawata presente.
Relaciona cu varios crimen cu a tuma luga, na september diferente parlamentario a sinti e necesidad di trata e tema di criminalidad den Parlamento cu presencia di minister di Husticia Arthur Dowers. Sosteni pa fraccion AVP, presidente di Parlamento Mervin Wyatt-Ras (AVP) a schedule un bijeenkomst pa trata e tema. Oposicion kier a trata e tema den un reunion publico pa motibo cu un bijeenkomst tin un caracter informativo y limita den cual no por entrega mocion.
Awo den oktober, sra. Wyatt-Ras a dicidi di agrega e reunion publico cu oposicion a pidi na un otro reunion pa trata un ley relaciona cu e cartera di Husticia. Sra. Wyatt-Ras a bisa cu asina e ta cumpli cu e peticion di oposicion y tambe cu Reglamento di Ordo di Parlamento, yamanda e reunion dentro di 30 dia despues di e peticion. E reunion a tuma luga dia 6 di oktober, cu for di oposicion solamente 3 miembro presente.
Wega politico
Durante y despues di e reunion parlamentarionan di AVP a enfoca riba e ausencia di 4 parlamentario di MEP, parlamentario Andin Bikker (PDR) y parlamentario Marisol Lopez-Tromp (independiente). Presidente di Parlamento Wyatt-Ras a informa cu parlamentarionan Bikker, Lopez-Tromp y Ruiz-Maduro a notifica tocante nan ausencia, pero segun Wyatt-Ras e no a wordo notifica anteriormente cu algun parlamentario lo ta den exterior mientras cu no tin reces, y p’esey e no por a tene cuenta cu nan ausencia ora di yama e reunion.
Parlamentario Andin Bikker a reacciona den un comunicado di prensa. Segun Bikker partido AVP ta di “mala fe” y ta controla e presidente di Parlamento pa haci wega infantil. Bikker ta splica cu diripiente sra. Wyatt-Ras a core hala un reunion, y no a cumpli cu articulo 23 di Reglamento di Ordo cu ta ensera cu parlamentarionan mester wordo informa di un reunion por lo menos 4 dia di antemano, cual ta duna parlamentarionan tempo pa prepara y por ehempel traha riba amienda y mocion. Segun sr. Bikker e trabou di un parlamentario ta encera mucho mas cu reunionnan publico, y Bikker tambe a referi na e “record di ausencia grandi” di prome minister Mike Eman di tempo cu sr. Eman tawata un parlamentario den oposicion.
Presencia ≠ Work
E “record di ausencia grandi” di sr. Mike Eman, y tambe di otro ministernan actual, no ta hustifica e ausencia di esnan cu ta parlamentario actualmente. Pueblo mester por asumi cu, ora no tin reces of circunstancianan hustificabel, parlamentarionan ta presente pa defende e interesnan di Pueblo den Parlamento. Pueblo ta paga tur parlamentario un bon salario. Pues un proposicion di “no work, no pay” tin su validez.
Pero con nos tin cu defini “work”? Presencia den sala durante reunion publico no necesariamente ta nifica cu bo ta cumpli cu bo trabou como parlamentario. Pa hopi aña caba nos por nota cu diferente parlamentario di fraccion AVP durante reunionnan publico den Parlamento ta usa hopi of tur nan tempo pa elogia Gabinete Mike Eman y reclama y ataca oposicion. Esaki no ta loke Pueblo ta paga parlamentarionan pa haci. Parlamentarionan tin e tarea di controla Gobierno y defende e interesnan di Pueblo. Tambe tin parlamentarionan cu ta presente fisicamente pero no ta hiba palabra, no ta entrega mocion, no ta entrega amienda, no ta contribui na e proceso legislativo, y na cabamento ta sea grita “pro” of “voor”, basicamente reduciendo Parlamento na un ‘stempelparlement’. Y algun di e parlamentarionan aki ta den esnan cu mas ta insisti cu mester implementa “no work, no pay.”
Si bo presencia no ta contribui na e funcion di Parlamento, of — pio ainda — ta stroba funcionamento drechi di Parlamento, ki balor bo presencia tin?
Madurez Politico
Loke Aruba mester ta parlamentarionan cu madurez politico, tanto den oposicion como den e fraccion cu ta sostene e gabinete na mando. Parlamentarionan cu ta prepara debidamente pa eherce nan trabou. Parlamentarionan cu ta presente pa haci nan trabou. Parlamentarionan cu no ta manipula y hunga weganan politico. Parlamentarionan cu ta cumpli cu e tarea di controla Gobierno. Parlamentarionan cu ta defende e interes di Pueblo y ta pone e interes di Pueblo riba e interes di nan partido of nan carera politico.
Na final e hefe di nos parlamentarionan ta e Pueblo votado. Ta keda na Pueblo pa usa su derecho di voto conscientemente y pa no pensa solamente riba cua partido lo por provee bon ministernan, pero tambe pensa riba cua partido por provee parlamentarionan digno. Parlamento di Aruba ta e organo mas halto di nos pais y un base fundamental di nos democracia. Tanten cu nos Parlamento no funciona manera mester ta, Aruba lo keda un pais cu un deficiencia substancial pa loke ta trata e checks and balances necesario pa stimula Bon Gobernacion (Good Governance).
*Update: ArenaPoliti.co a ricibi e siguiente comunicadonan di prensa despues cu e articulo aki a wordo publica:
• Drs. Mervin Wyatt-Ras (AVP): Presidente di Parlamento ta lamenta con Sr.Bikker kier saca curpa afor pa su ausencia durante reunion publico
• Parlamentario Marlon Sneek (AVP): “Evelyn: E mesa ta na Parlamento Yega!”
Expresionnan haci den e articulo aki no necesariamente ta refleha opinion di ArenaPoliti.co


text:
Reino: Segun informacion duna door di Koninklijke Landmacht dos soldat a salba bida di un participante di e caminata vierdaagse Nijmegen. Durante e caminata nan a aserca un cabayero cu nan por a wak tawata birando malo cu a termina ta bay for di tino, e soldat nan no a warda y a bay den accion di biaha y a cuminsa reanima e cabayero aki cu bon resultado.
Corporalnan Shirley y Esther a papia cu e cabayero pero no a ricibi ningun tipo di reaccion a sigui pa examina e cabayero corporal Shirley a cuminsa reanima e cabayero di biaha, na mes momento corporal Esther a bay busca ayudo cual a bin di di un team medico Britanico despues di 1 minute y 30 seconde di reanimacion e cabayero a bin bek y a ser transporta pa hospital cu ambulance. Comandante di Kamp Heumensoord luitenant-kolonel John Haasnoot a gradici e dos damanan y a sigui na dunanan un escudo chikito pa nan bon trabou.
E caminata vierdaagse Nijmegen ta un caminata di 4 dia cu a wordo organisa pa prome biaha na aña 1909. Tur aña e ta wordo organisa riba e di 3 diamars di luna di juli e caminata aki ta esun di mas bieu y mas conosi na Hulanda e aña aki manera tur otro e caminata a ranca sali den gran forma, lastimamente den e di prome dia ya caba 1490 participante a rindi cual ta hopi mas hende compara cu aña 2019 cual tawata tin 661 participante cu rindi riba e prome dia. Participante nan a rindi despues di a experencia complicacion nan door di e calor cu Hulanda y demas pais nan na Europa ta experenciando.
Diaranson mainta un 37.000 participante a subi caya un pa e vierdaagse cual a bira 3 dia largo door di cancelacion. Crus cora a haya nan mes man yen di persona cu a cay flauw y sin lubida e 730 cu a haya blaar, personanan cu a feila y persona cu a sinti nan mes agota door di e calor.


text:
'Randy Leroy' i Gentz ku kosnan nobo na kaminda
"Pa loke ta Gentz aworakí, nos ta bai ‘release’ un piesa nobo di mi, kual ta hiba di título "K R U E L". Pa e piesa nobo aki, nos a graba un videoclip tambe. E piesa mes lo wòrdu lansá djamars dia 20 yüni 2017 na radio emisoranan", tabata palabra di e talentoso kantante di e agrupashon musikal Gentz, Randy Leroy.
'Kruel' lo bira un tema ku a konta ku trabou di ‘Randy Leroy’ i Randy Roshuevel. Xemio Jacobs tabata e persona pa finalisá e trabounan pa e ideanan kristalisá. Tambe 'Randy Leroy', kende tabata konosí den e agrupashon musikal Cache Deluxe, a splika mas aleu ku Gentz ta preparando pa selebrashon di nan di 2 aña di eksistensia.
Buleria lo selebrá nan di 3 aniversario.
Djabièrnè dia 30 yüni 2017 lo bira un fiesta ku lo bai marka historia, den WTC aki na Kòrsou, ora ku Gentz i Buleria for di Aruba topa otro. Un kombinashon ku pa basta tempu tur amante di fiesta i bon ambiente tabata pendiente p’e. Gentz ta konta ku ‘Randy Leroy, ‘Dju dju V’ Virginie, Amos Balentin i Ray Lauffer, miéntras ku for di Aruba, Buleria lo tei ku ‘Rocco’ Franken, Tommy-Lee Halman, Ron Martis i Raynold Kelly.
Seguidamente tambe Gentz lo ta na Boneiru na yüli benidero, promé ku nan bai Hulanda pa Zomer-Karnaval na fin di yüli. Randy ta splika ku, "Komo 'Randy Leroy' mes mi ta bezig ku produkshon nobo, i dia 5 ougùstùs próksimo lo mi ‘perform’ den Crazy, Sexy, Cool. Esaki ta un festival grandi na Rotterdam, Hulanda.”


text:
Universo
Un universo ilustrá den tres dimenshon espasial i un dimenshon temporal.
Kuminsamentu di e universo[editá | editá fuente]
Den e kosmologia moderno, e kuminsamentu di universo ta e momentu kaminda a aparesé tur e materia i e energia ku nos tin aktualmente den e universo debí na un eksploshon grandi. E teoria aki ta abiertamente aseptá dor di e siensia den nos dianan i nos por bisa ku e universo por a kuminsá entre 13.500 i 15.000 mion di aña, den un momentu definí. Den e dékada di 1960, e astrónomo merikano Edwin Hubble a konfirmá ku e universo tabata ekspandé, fenómeno ku Albert Einstein a pronostiká ku teoria di e reatibilidat general.
Ta eksistí diferente teoria sientífiko tokante e orígen di e universo. Esnan ku mas a ser aseptá ta esun di e BIG BANG i e teoria inflashonario, ku ta komplementá otro.
Inflashon[editá | editá fuente]
Den e komunidat sientífiko tin un gran aseptashon e teoria inflashonario, proponé pa Alan Guth den e añanan setenta, Alan Guth a purba splika e promé momentu di e universo. Ta basá riba kamponan gravitatorio fuerte, manera esun ku tin serka di un buraku pretu (blackhole). Supuestamente nada tabata eksistí promé ku e momentu kaminda ku nos universo tabata den e dimenshon di un punto ku densidat infinito,konosí komo un singularidat. Den e punto aki tur e materia a kosentrá: E energia di e espasio i e tempu. Segun e teoria aki, lo kual a desenkadená e promé impulso di e BIG BANG ta un “forsa inflashonario” ehersé den un kantidat di tempu práktikamente inkalkulabel. Ta suponé ku for di e forsa akí e forsa fundamental a dividí. E impulso den un tempu dje chikítu ei, tabata asina violento ku e universo ainda ta ekspandiendo den aktualidat. Hecho ku a ser konfirmá dor di Edwin Hubble. Ta stima ku den solamente 15 x 10-33 sekonde e universo a mu ltipliká su midínan 100 biaha.
Formashon di materia[editá | editá fuente]
E universo despues di e BIG BANG a kuminsá fria i ekspandí , e friamentu a produsí ku tantu energia a kuminsá stabilisá. E protonnan(ion ku karga eléktriko positivo) i e neutronnan(ion ku karga eléktriko neutro) a wòrdu krea i a stabilisá ora e universo tabatin un temperatura di 100.000 miones di gradus celsius, aproksimadamente un sentésima di seconde despues di e kuminsamentu di e Big Bang. E elektronnan (ion ku un karga eléktriko negativo) tabatin un kantidat grandi energia a kuminsá interaktuá ku e neutronnan, ku inisialmente tabatin e mesun proporshon ku e protonnan, pero debí na e dalmentu di e neutronnan nan a bira mas tantu di protones i visevèrsa.E proporshon a kontinuá baha miéntras e universo a sigui fria, asina ora tabatin 30.000 mion di gradus celsius (una desima di sekonde) tabata tin 38 neutrones pa kada 62 protones i 24 pa 76 ora tabata tin 10.000 mion di gradùs celsius (un sekonde).
E promé kos promé ku a paresé tabata e núkleo di e deuterio(un isotopo di e hidrogeno ku un proton i neutron), kasi 14 sekonde despues, ora e temperatura di 3.000 mion di gradus celsius a permití e neutronnan i protonnan keda huntu. Pa e momentu ku e núkleonan por a bira stabil, e universo tabata tin mester di algu mas ku tres minut, ora e bala inkandesente(kayente) a friá ku un temperatura di 1.000 mion di gradùs celsius.
Formashon di núkleo i atomnan[editá | editá fuente]
Algu mas di kuater minut tabata sufisiente pa e núkleo di hidrógeno,protonnan i e núkleo di deunterio por a meskla ku un núkleo di helio. E temperatura haltu no tabata permití ku e núkleo akí por a fangu e elektronnan. ora e universo tabata tin algu mas di 30 minut (ku un temperatura di 300 mion de gradùs ) , e materia tabata den estado di plasma, kemen, tur dos núkleo por a konsistí ku e elektronnan liber. E estado akí nos por hañel0e den e interior di nos solo.
A apesar ku tantu kos a pasa den un tempu relativamente chikí, nan a kontinuá asina te ora ku e temperatura a baha lo sufisiente pa e núkleo atómiko por a fangu elektronnan, kasi 300 mil aña despues ku un temperatura di un 6 mil gradùs paresí na e superfishi aktual di solo. Huntu ku e promé fotonnan por a krusa atomnan di materia sin sufrí daño, hecho ku a produsí ku universo bira transparente.E materia i e radiashon tabata tin mester di ta un so pa por forma loke awe nos konosé komo strea i galaksia(melkweg), pa esaki tabata tin mester no ménos di un mion di aña for di e kuminsamentu di e big bang.
Materia skur[editá | editá fuente]
Proporshon di materia i energia (normal i skur) den e universo.
Formalmente pa tur e kos nan akí por ta válido, e sientífiko tabata tin mester di un materia adishonal na esun konosí (o mas presisamente visa) pa e hòmber.Vários kalkulo a demostrá ku tur e materia i e energia ku nos konosé ta hopi tiki den relashon na esun ku tin ku eksistí pa e BIG BANG ta korekto . Pa e motibu akí a proponé e eksistensha di un materia hipotétiko pa por yena e lugá bashi, e lugá akí ta yama materia skur ya ku no ta interaktuá ku ni un di e forsanan nuklear (forsa zuak i fuerte) i ni e elektromagnetismo, solamente ku e forsa gravitashonal. den e gráfik nos por wak e proporshonnan kalkulá.
Satélit artifisial[editá | editá fuente]
Un satélit ta un opheto ku ta drai rònt di otro, ku ta ser denominá prinsipal. E satélit artifisial ta navenan espasial fabriká na mundu i enviá den un vehíkulo di lansamentu, un tipo di raket ku ta envia un karga útil na e espasio eksterior. e satélite artifisial por drai rònt di lunanan, kometa, asteroid, planetanan, stre of inkluso galaksia. Tras su bida útil, los satélitnan artifisial por keda drai komo sushi espasial.
Historia di e e satelitnan[editá | editá fuente]
Satélite ERS-2[editá | editá fuente]
E satélitnan artifisial a nanse durante e Guera Friu, entre Merka i e Union Soviétiko, ku tur dos tabata pretendé yega luna i a su bes lansa un satélite órbita espasial. Den e luna di mei di e aña 1946, e proyekto RAND a presentá e informe preliminar Design òf an Experimental World-Circling Spaceship (Diseño preliminar di un nave espasial experimental en órbita), den kua hende a bisa “Un satélit ku instrumènt apropiá, ya ku tabata un di e sientifikonan mas poderoso den e siglo XX. E realisashon di un nave satélit lo a produsí dañonan komparabel ku e eksploshon di e bomba atómiko di Nagasaki, Hapon”
E periodo espasial a kuminsá den 1946, ora e sientífikonan a kuminsá usa e raketnan aleman V-2 kapturá pa hasi midinan di e atmósfera. Promé ku e momentu aki, e sientífikonan tabata usa un blas hopi grandi ku tabata yega na 30 km di haltura i onda di radio pa studia e ionosfera. Fo’i 1946 te 1952 a usá e raketnan V-2 i Aerobee pa e investigashon di e parti superior di e atmósfera, lo kual a permití realisá midimentu di e preshon, densidat i temperatura te un haltura di 200 km.
Merka a konsiderá lansá satélitnan orbital for di 1945 bou di e Ofisina di Aeronóutika di e Armada. E Proyekto RAND di la Forsa Aéreo a presentá su informe pero nan no tabata kere ku e satélit por a bira arma militar potenshal, sino un hermènt sientífiko, polítiko i di propaganda. Den 1954, e Sekretario di Defensa a afirmá ku "No tabata konosé ningun programa di satélit merikano". Tras e preshon di e Sosiedat merikano e raket (ARS), e Fundashon Nashonal di siensia (NSF) i e den aña Geofísiko Internashonal, e interes militar a oumentá, for di 1955 e Forsa Aéreo i e Armada tabata trahando riba e Proyekto Orbiter, ku lo evolushoná pa usá un raket Jupiter-C den e lansamentu di un satélit denominá Explorer 1 e promé di januari di 1958. Dia 29 di yuli 1955, e Kas Blanku (whitehouse) a anunsiá ku Estadonan Uni di Merka tabata tin e intenshon di lansa satélit for di e ‘lente’ di 1958. Esaki a konvertí den e Proyekto Vanguard. E 31 di yuli, e Soviétiko a anunsiá ku nan tabata tin e intenshon di lansa un satélit den e ‘herfst’ di 1957. E mito ruso a kambia nos mundu E Union Soviétiko, for di e kosmódromo di Baikonur, a lansa e promé satélit artifisial di humanidat, e dia 4 de òktober di 1957; markando ku esaki un ántes i despues di e karera espasial, logrando ku e Union Soviétiko, liderá pa Rusia(rusland), haña bentaha riba merka den e karera ei. E programa akí a wòrdu yama Sputnik,ku ora di posishoná su mes eksitosamente den órbita, a emití un siñal radial den forma di pito, demostrando e éksito alkansá pa e sientífikonan Soviétiko. E programa akí a wòrdu siguí pa otro logro ruso, komo e programanan Sputnik 2 y 3. Rusia a señalá ku den e Sputnik 2, e Union Soviétiko a lográ posishoná den órbita e promé bestia den e historia, e kachó yamá "Kudryavka", ku eróneamente a haña e nòmber di laika Laika, lo kual a korespondé ku e rasa di e bestia . Ku e Sputnik, e Union Soviétiko, sin tabata tin e intenshon,a provoká un problema kolektivo na merka, debí na miedu provoká den e poblashon merikano ku e adelanto teknológiko desaroyá dor di e Soviétikonan. Den 1960 a lanso e promé satélit di komunikashonnan: e Echo I tabata un satélit pasivo ku tabata ekipá ku un sistema bidireksional sino ku tabata funshoná manera un reflektor. den 1962 a lansa e promé satélit di komunikashonnan aktivo, e Telstar I, kreando e promé enlase di televishon internashonal. E Red dI Vigilansia Espasial (SSN) a vigilá e ophetonan espasial for di 1957, despues di e lansamentu di Sputnik I. For di e periodo ei, e fundashon SSN a registrá mas di 26.000 opheto orbitando riba Tera i nan ta mantené su rastreo riba 8.000 opheto di fabrikashon humana. E sobra ta drenta di nobo den e atmósfera kaminda e ta desintegrá of si ta resistí e impakto ku e Tera. e opheto por pisá un par di ton, komo etapa di raket, hasta tiki kilogram. Aproksimadamente e 7% di e ophetonan espasial ta den funshonamentu (un 560 satélit) miéntras ku e sobra ta sushí espasial. Ta hasi menshon ku un réplika idéntiko, desaroyá na Rusia, di e famoso Sputnik ta den den e edifisio di nashon nan uní (onu), den e siudat di New York, komo símbolo di e desaroyo teknológiko alkansaá pa humanidat.
Sorto di satélitnan artifisial[editá | editá fuente]
Sorto pa mishon[editá | editá fuente]
Arma antisatélite, tambe denominá komo satélite asesino, ta satélitnan diseñá pa destruí satélite enemigu, otro armanan orbital i obhetivo. Algun di nan ta armá ku proyektilnan sinétiko, miéntras otro ta usa arma di energia of partíkula pa destruí satélit, raketnan balístiko of MIRV.
- Satélit astronómiko, ta satélitnan usa pa e opservashon di planetanan, galaksia i otro opheto astronómiko.
- Biosatélites, diseñá pa hiba organismo bibu, generalmente ku e propósito di eksperimentu sientífiko.
- Satélit de komunikasion , ta esnan usa pa realisá telekomunikashon. Mayoria di biaha ta usá órbita geosínkrona , órbita di Molniya u órbita bou di tera.
- Satelitnan miniaturisá, tambe denominá komo minisatélitnan, mikrosatélitnan, nanosatélit of pikosatélit, ta karakterísá pa su dimenshonnan, peso i residuonan..
- Satélite di nabegashon, usá siñal pa konosé e posishon eksakto di e reseptor den tera.
- Satélite di rekonosimentu, denominá popularmente komo satélite espía, ta satélitnan di observasihon of di komunikashon usá pa militar u organisashonnan di inteligensha. e mayoria di e gobièrnu ta mantené e informashon di su satélit sekretamente.
- Satélite di opservashon terrestre, ta ser usá pa e opservashon di medio ambiente, meteorologia, kartografía, pa metanan militar.
- Satélite di energia solar, ta un propuesta pa satélit den órbita esséntrika ku ta enviá e energia di solo te un antena den Tera manera un fuente di poder.
- Stashonnan espasial , ta strukturanan diseñás pa e ser humano por biba den e espasio eksterior. Un stashon espasial ta distingui’é di otro navenan espasial.
- Satélite meteorológiko, ta satélit usá prinsipalmente pa registrá e tempu atmosfériko i e wer di Tera.
Raket espasial[editá | editá fuente]
Raket aeroespasial[editá | editá fuente]
Un raket espasial ta un mashin ku ta usá un motor di kombustion, ku ta produsí e energia sinétiko nesesario pa e ekspanshon di e gasnan, ku ta ser lansa dor di un pipa propulsor (yama propulshon a reakshon). Pa ekstenshon, e vehíkulo, generalmente espasial, tin motor di propulshon di e sorto akí ta wòrdu denominá raket of misil. Normalmente, su ophetivo ta manda artefaktonan (espesialmente satélit artifisial i sonda espasial) of nave espasial i hòmber na e espasio. Un kohete ta formá pa un struktura, un motor de propulshon a reakshon i un karga útil. e struktura ta sirbi pa protehá e tankinan di propelente i osidante i e karga útil. Ta yama tambe kohete na motor di propulshon.
Historia[editá | editá fuente]
Robert Hutchings Goddard e promé buelo di un raket propulsá ku kombustibel líkido (gasolin i oksígeno), lansá e 16 di mars di 1926, den Auburn, Massachusetts, EE.UU E orígen di e raket akí ta probabelmente oriental. e promé notisia ku nos tin di su uso ta den año 1232, den China, kaminda a wòrdu inventá e pòlbu. Ta eksistí relato di e uso di raket yama flecha di kandela den e siglo XIII, den defensa di e kapital di e provinsia china di Henan. E raket a ser introdusí den Europa dor di e árabenan. Durante e siglonan XV i XVI a wòrdu usá komo arma insendiaria(pa kos kima kos). Posteriormente, ku e perfekshonamentu di e artieria, e kohete béliko a disparsé te e siglo XIX, i a wòrdu usá di nobo durante e Gueranan Napoleónika . E raket dje koronèl ingles William Congreve a wòrdu usá na España durante e sitio di Cádiz (1810), den e promé Guera Carlista (1833 - 1840) i durante e guera di Marruecos (1860). Na final dje siglo XIX i prinsipio di e siglo XX, a a aparesé e promés sientífikonan ku a konvertí e raket den un sistema pa pushá un vehíkulo aeroespasiale ku hende aden.. Entre nan ta destaká e ruso Konstantín Tsiolkovski, e aleman Hermann Oberth i e merikano Robert Hutchings Goddard,i, despues e ruso Serguéi Koroliov i Valentin Gruchensko i e aleman Wernher von Braun. E raket konstruí dor di Goddard, ounke chikitu, tabatin tur prinsipionan di e raketnan moderno , manera orientashon pa giroskoop, por ehèmpel.
Lansamentu di un raket Bùmper 2 dor di e EE.UU. den juli di 1950 den Cabo Cañaveral. e raket aki tabata un V-2 adaptá.. E alemannan, liderá pa Wernher von Braun,a desaroyá durante e di dos Guera Mundial e raket V-1 i V-2 (A-4 dene terminologia aleman), ku tabata e base pa e investigashon riba raketnan di EE.UU. i di URSS den e postguera. Ámbas bombnan nasis, usa para bombardiá París i Londres na final di e guera, por ser definí komo raket of misil di guera. Realmente, e V-1 no a yega ser un raket, sino un misil ku tabata bula komo un avion di proporshon na choro.
Kohete Saturno V siendo lansando[editá | editá fuente]
Inisialmente a desaroyá raket espesífikamente destiná pa uso militar, normalmente konosí komo misilnan balístiko interkontinental. e programánan espasial ku e merikano i e rusonan a start. Nan a basá e raket proyektaá ku metanan propiao pa e siensia di astronáutika, derivá di e raket di uso militar. Partikularmente e raket usá den e programa espasial Soviétiko tabata derivá di e R.7, misil balístiko, ku a wòrdu usa pa lansá e mishonnan Sputnik. Destaká, pa e banda emerikano, e Astrobee, e Vanguard, e Redstone, elAtlas, e Agena, e Thor-Agena, e Atlas-Centauro, e serie Delta, e titanan i Saturno denominadá Protón. Otro paísnan ku a konstruí raketnan, ku e meta di un programa espasial propio, ta; Fransia, inglatera(ku a bandon’é), Japan, China, Argentina, Brasil i India, i e konsorsio europeo ku ta konsistí di e Agensia Espasial Europea (ESA), ku a konstruí i eksplotá e raket lansá den Ariane.


text:
Mei aña pasá shete direktiva di skol a manda un karta di urgensia pa Den Haag. Nan ta mira un problema grandi den enseñansa: nan hóbennan tin ménos oportunidat kompará ku mucha di mes edat na Hulanda. Ki dia ta bini un kambio?
Na hopi skol pa añanan kaba ta usa buki di lès bieu. Tin falta di sèn i medio, i por ehèmpel por mira esaki na e muebelnan di skol, e edifisionan i e fasilidatnan.
E pandemia di corona solamente a oumentá e atraso di hopi hóben kurasoleño. Miéntras ku alumno hulandes tabata haña enseñansa di distansha, na e isla hopi bia esaki no tabata posibel. Apénas digitalisashon ta desaroyá.
Na Kòrsou hóbennan kompará ku otro mucha di nan edat na Hulanda pesei tin un posishon di komienso mas malu hopi bia i esaki mester kambia lihé, e skolnan ta bisa. Nan ta kere ku e problema ta asina grandi, ku e isla mester di yudansa.
Pesei fin di yanüari nan a manda un karta urgente pa gabinete hulandes i e parlamentarionan hulandes. Maghalie van der Bunt-George ta haña ‘doloroso’ ku polítikamente nada no ta sosodé. Sinku aña e ta direktor kaba di e asosiashon di skol protestant-kristian na Kòrsou (VPCO).
Ménos chèns den enseñansa, esei tin konsekuensha
Pa kuminsá, e problema ta dura pa añanan kaba i no ta falta di e dosentenan na Kòrsou. Segun e nan ta na nivel haltu. “Ta trata di kos manera material pa traha, fasilidat, un edifisio di skol drechi.”
Bon mira ta trata di loke mester minimalmente. “E pregunta ta: kon nos por pone e asuntunan aki na un nivel mas haltu na e isla? Ta ora numa nos ta kumpli ku e eksigensianan básiko, ku berdaderamente nos por kalkulá kiko mas nos tin mester di dje.”
Kiko Den Haag a hasi ku e karta?
E karta tabatin resultado na Den Haag. Tweede Kamer a invitá e direktivanan di skol pa un kombersashon.
Na e isla mes entretantu a hasi un midimentu di sero pa inventarisá e fayonan di e enseñansa.
Èks sekretario di estado Van Huffelen (Relashonnan den Reino a bini ku un reakshon. Kòrsou komo pais outónomo mes ta responsabel pa e enseñansa, e ta bisa. ‘Kaminda ta deseabel i posibel’ Hulanda lo yuda drecha e kalidat di enseñansa. No tin promesa konkreto.
Tiki resultado for di polítika
Tur esaki no ta e resultado ku e skolnan a spera Kiko por ehèmpel ta e solushon pa e falta di método di enseñansa bon. Van der Bunt-George lástimamente no a tende polítika papia di esaki.
Ademas e polítikonan a papia muchu poko ainda tokante e problema ku segun e berdaderamente ta trata di dje: ainda no tin igualdat den Reino si ta trata di enseñansa.
Tin bos ku ta bisa pa hasi e enseñansa na Kòrsou un ‘Asuntu di Reino’, pasobra e problema lo ta muchu grandi. Ke men: e islanan no ta manda mas riba nan propio maneho di enseñansa, sino nan ta regla esaki ku Den Haag.
Èks minister di Enseñansa Omayra Leeflang en todo kaso ta haña ku ta tempu pa Den Haag intervení. “Supervishon mas haltu di Gobièrnu di Reino di Kòrsou. Esei ta e úniko solushon despues di dies aña di desamparo gubernamental di e derecho di nos muchanan.”
E presidente di VPCO no tin masha gana di esaki.”Den statüt di Reino esaki ta bon reglá kaba. Loke ku berdaderamente nos mester papia di dje ta: e falta di material di enseñansa na nivel igual.”
Studiante di Kòrsou
Hopi hóben ta bai Hulanda pa studia ei. Ret Karibense poko tempu ei a publiká un artíkulo tokante esaki: remarkablemente hopi studiante di Kòrsou ta pasa den difikultat òf ta stòp di studia promé ku nan haña nan propedeuse òf diploma. Diferente rapòrt di eksperto ta mustra esaki.
Heimwe, diferensia kultural, idioma hulandes i buska bo kaminda den un pais kompletamente nobo tur ta hunga un ròl. Posiblemente tambe: e posishon di komienso mas malu pa motibu di e enseñansa na Kòrsou.
Tòg Van der Bunt-George ta bisa ku e echo ku hopi studiante kurasoleño ta tuma mas tempu pa nan estudio ‘nos mester frame diferentemente’.
“Studiante kurasoleño tin un otro posishon di komienso, pasobra nan ta kuminsá studia leu fo’i kas. E sirkunstanshanan ta diferente, pesei en bèrdat nan ta tuma mas tempu pa e promé aña.”
“Pero kontrali na esaki tin ku e studiantenan kurasoleño por anda mihó ku diferensia kultural, i hopi di nan tin un base di idioma ingles mihó ku studiante hulandes. Nan ta mas independiente tambe; kisas pasobra no tin famia den besindario. Eseinan tur ta punto positivo ku ta pone tiki atenshon na nan.”
Debe di estudio
Studia mas largu ta kosta sèn. Ademas studiante di Kòrsou ta fia mas kompará ku studiante hulandes. Pa aña e debe di estudio por subi ku 10 mil euro.
Pagamentu bèk generalmente ta un problema: setenta porshento di èks studiante kurasoleño tin un atraso di pago. Hopi di nan parse no sa tampoko ku nan por baha e suma mensual


text:
Ultimamente nos a topa cu varios persona cu den cierto caso tin bastante aña ta biba na Aruba, pero cu a prefera di conserva nan nacionalidad. Nan bon derecho, di esey no tin ningun duda. Pero awor hopi nan ta den un problema serio. Tin di nan tin hasta dos problema: nan no tin trabao mas y pasobra nan no tin trabao, nan no tin cobertura di AZV mas. Tin di nan pa nan suerte no a bira malo, di tal manera cu e pregunta no a bira urgente ainda. Otronan tin trabao ainda, pero no tin permiso tampoco, pasobra nos autoridadnan laboral y hudicial a para henter e proceso di otorgamento di permiso di estadia, pa por averigua pa cada puesto si tin hende local cu por yena tal cupo di trabao. Ta zona razonable y husto, no? A primera vista si, pero segun tempo ta pasa y no tin decision den gran parti di e casonan aki, e empresanan no sa tampoco kico pa haci. Sigur pa e cuponan di trabao cu ta practicamente sigur cu no tin personal disponible na Aruba, e personanan aki y nan empleador ta mas y mas ‘entre la espada y la pared’: pasobra nan no tin permiso valido mas, nan no por continua nan registracion pa AZV y por lo tanto cu tempo lo haya nan cu e problema cu nan no ta sigura mas pa AZV.
Y kico ta a lo largo consecuencia di esaki? Cu nan ta sigui traha, si nan tin trabao, nan dunador di trabao ta obliga di sigui paga loonbelasting y tur prima, incluso AZV, pero por argumenta cu administrativamente nan no ta cay bao responsabilidad mas di AZV. Pero, e ora ta surgi e pregunta: ken si ta bay paga anto? Y con e entidadnan di cuido medico mester bay actua? Nenga tur hende cu no tin permiso valido y no por produci un carnet valido di AZV, servicio medico? Si ta trata di cosnan menor, bo por simplemente core cu nan for di Spoedeisende Hulp, por ehemplo, pero con ta haci den caso mas grave unda mustra hende porta por significa nan morto? E ora e honorable huramento di e medico ta haya prioridad y e ta haci su trabao di scapa bida di hende, of no? Den ningun lugar civilisa un persona por muri den porta di hospital, na modo di papia. Si nan cumpli anto, y e servicio keda brinda, e entidad ey tin un gasto pa carga y ta nan bon derecho di bay busca compensacion pa esaki. Na AZV nan lo bisa cu no ta nan asunto, pasobra nan tin basta problema pa maneha nan aseguradonan, te pa bay molestia curpa cu caso di hende cu no ta sigura cerca nan. Kico pa haci anto?
Wel, e situacion aki tin un solucion, y un basta simple: e estado cu ta permiti ciudadano di otro pais den nan teritorio, ta responsable pa nan derechonan fundamental. Esey tambe ta conta pa gasto medico, sigur den situacion di bida o morto. Nos ta recorda e caso di e empleado ilegal cu tabata traha riba tereno di refineria, a cay di un stellage y kibra su lomba. Despues di varios luna di ta interna na hospital e persona a bay su pais, cu lesion permanente y lagando atras un factura basta pica na Hospital. Y ken a carga tur e gastonan? Exacto, Pais Aruba. Gobernacion di e pais ta responsable pa tur persona dentro di su teritorio, no solamente esnan cu ta nan ciudadano. Un stranhero ta den bo teritorio pasobra abo como autoridad ta tolera esey. Si bo no kier esey, saca nan, pero bo no por laga nan ey pero por lo demas kier laba man, esey no por. Den e situacion cu ta surgiendo awor nos ta mira un grupo cada dia mas grandi di ciudadano di otro pais cu ta biba aki, den cierto caso ta emplea ainda, y den otro caso ta desemplea, pero tur cu e mesun problema: nan no ta sigura pa gasto medico mas y cu esaki a bira un ‘ticking time bomb’ pa gobierno…
Sin embargo, pa cada problema tin solucion, y den e caso aki esey no ta diferente. Solamente cu esnan cu mester duna solucion lo mester ta dispuesto di haci esaki, y ey ta unda nos tin un problema. E dos instancianan cu mester maneha e casonan aki, ta e dosnan cu peor reputacion dentro di un aparato gubernamental cu di averahe tampoco ta di gaba. Segun cu e lunanan ta bay pasando cu a paraliza henter e proceso di permiso, e situacion ta bira mas grave, pero nos ta ripara cu aparentemente cu nos autoridadnan no ta preocupa mucho pa e asunto aki. Esey ta di lamenta, pasobra nan no tin pakico di atende e asunto aki for di e punto di vista di solidaridad cu stranhero, al fin y al cabo, nan tin cu atende interes di hende local tambe. Pero esey no por ta motibo pa no haci nada, ademas pasobra e empresanan cu no por haya permiso pa nan personal indispensable, pa cual no tin personal local, ta keda malamente colga, loke no ta yuda den e recuperacion economico, cu nos tur ta desea? Ora caba di campaña, por fabor atende e asunto aki?


text:
Kralendijk – Diputado Nina den Heyer ta preokupá tokante e echo ku ministerio di Asuntunan Ekonómiko i Klima ta tarda pa tuma un desishon tokante un proposishon di invershon ku e Kompania di Awa i Koriente di Boneiru (WEB Bonaire NV) a entregá. E plannan di WEB lo kondusí na tarifanan di koriente mas abou pa suidadanonan i empresanan.
‘Na aña 2019 a presentá e proposishon na e ministerio. Nos ta dos aña mas leu i te ainda nan no a tuma un desishon. Entretantu komo konsekuensia di preis di petroli e tarifanan a subi drástikamente. Esaki no tabata nesesario si nan no a keda hiba konsulta sin fin tokante e proposishon di WEB. Mi ta hopi desepshoná den e gabinete akí ku te ainda no a kumpli ku e inisiativa di WEB, ku tur e konsekuensianan negativo ku esaki ta trese kuné pa komunidat boneriano.’
Diputado Den Heyer ta enfatisá ku e plan di WEB ta kompletamente den liña ku maneho di gabinete: ‘Gobièrnu hulandes a primintí di lo traha riba redukshon di kosto di bida, pero den kuadro di e diskushon tokante klima nan ke tambe pa produkshon di energia bira sostenibel. TweedeKamer asta a aseptá un moshon pa esei, den kua tin pará ku gabinete mester pone e medionan nesesario disponibel pa esaki. Tòg nada no ta pasa. Di e manera akí atrobe mas hende ta resultá bou di e límite di pobresa.’
Pa motibu di oumento di preis di petroli e tarifa di koriente na Boneiru for di yanüari 2020 a subi ku 25%. Por atribuí esaki totalmente na e problemátika (internashonal) di kombustibel, sino WEB lo por a implementá un redukshon (leve) di e tarifa. Debí ku pa motibu di e demanda ku ta oumentando, mester importá kada biaha mas petroli – i petroli mas karu -, e subida di tarifa lo kontinuá. Ehekushon di e plan di invershon di WEB, kompará ku e tarifa aktual, ta kondusí na un bahada paso pa paso di asta 50% na aña 2030. Si pa mas tardá na luna di òktober no logra un akuerdo ku e ministerio, WEB ta hañ’é obligá di invertí den kombustibel fósil, loke netamente lo tin un efekto negativo riba e tarifa.


text:
RIBA PETISHON DI PROMÉ MINISTER GILMAR PISAS A REUNÍ KU FUNDASHON EMT
RIBA PETISHON DI PROMÉ MINISTER GILMAR PISAS A REUNÍ KU FUNDASHON EMT
Willemstad – Riba petishon di Promé Minister sr. Gilmar Pisas a reuní ku Fundashon EMT (Emergency Medical Team Curacao) dia 11 di yüli 2022.
E dos personanan ku a representá Fundashon EMT tabata sra. Richeline Kerindongo i sr. Andréy Servilia.
E fundashon ta para pa duna servisio Médiko i di emfermería, institushon i práktikanan Paramédiko, duna edukashon i formashon den esakinan.
Fundashon EMT a aserká Promé Minister sr. Pisas pa un sita i despues ku e la tuma nota di nan petishonnan a aserká Minister di Hustisia sr. Shalten Hato i Minister di Salubridat, Medio Ambiente i Naturalesa sra. Dorothy Pietersz- Janga, mirando ku e petishonnan tabata tin di haber ku e dos ministerionan aki.
E dos Ministernan konserní a pone mesora nan respektivo Sekretarionan General sra. Desiree Lai-Promes i Sr. Sharlon Melfor disponibel pa atendé ku e sita aki.
Di parti di Promé Minister sr. Pisas tabata presente su konsehero sra. Roxienne Albertina.
Ambos petishon di parti Fundashon EMT a keda satisfaktoriamente atendé i a yega mesora na un solushon pa un di e petishonnan. E otro petishon lo sigui haña atenshon di parti e Ministerio di Salubridat, Medio Ambiente i Naturalesa.
Durante di e reunion a duna e fundashon hopi insentiva, konseho i ideanan pa yuda fortifiká e tareanan ku e fundashon aki a bini ta hasi.
A palabrá ku e fundashon ku lo bai traha un sita ku Minister di Salubridat, Medio Ambiente i Naturalesa sra. Dorothy Pietersz-Janga kaminda e direktiva di e fundashon lo haña oportunidat pa sera konosí ofisialmente ku e minister aki.
E reunion a kana den un hopi bon esfera.


text:
Premier Evelyn Wever – Croes: TIN ATENCION PA E RETONAN ACERCA DI DESAROYONAN NA SAN NICOLAS
Premier Evelyn Wever – Croes:
TIN ATENCION PA E RETONAN ACERCA DI DESAROYONAN NA SAN NICOLAS
ORANJESTAD – Durante di reunion di Parlamento pa trata e Nota di Fin di Aña 2022 (Najaarsnota 2022), Prome Minister Evelyn Wever – Croes a duna informacion y contesta preguntanan relaciona cu desaroyo na San Nicolas.
Iluminacion na San Nicolas
E situacion cu falta di iluminacion na San Nicolas, ta un problema cu te ainda no tabata facil pa soluciona, Prome Minister Wever – Croes a splica. A logra pa ‘aki aya’ soluciona e problema cu tin, pero aworaki ta bay pasa esaki pa Utilities pa asina Elmar por encarga cu ne. Un di e retonan sigur ta falta di fondo pa logra un solucion duradero, pa motibo cu mester a corta den gasto di operacion di Gobierno.
Ta importante pa comunidad realisa cu reduccion di gasto di operacion ta nifica corta den inversionnan. Prome Minister Wever – Croes a splica cu Elmar a priminti cu nan ta finalisando e ‘business mode’l pa por tuma over esakinan. Elmar lo cuminsa cu e areanan Bernhardstraat y Mainstreet poniendo luznan cu nan mes por traha cu ne.
Hotel San Nicolas
Pa locual ta e Hotel Secrets Baby Beach Aruba, Premier Wever – Croes a splica cu e desaroyadornan mester a para e fabricacion di e structura di ‘staal’ cu tabata andando pa motibo di caso den corte. Sinembargo despues di e ultimo veredicto di huez cu nan por a sigui, no por a djis cuminsa bek pa motibo di cierto planificacion y pues mester a warda un tempo atrobe. A compronde cu aworaki si nan ta bezig cu e fabricacion di staal un bes mas, pa asina nan por continua cu e trabounan.
Pa loke ta e hotel na Ex Esso Club, Colega Minister Oduber a indica cu e proyecto ta den proceso di ‘optie’ y durante di esaki mester cumpli cu cierto rekisitonan. Ta siguiendo e desaroyonan di cerca pa sigura cu e ta bira un proyecto bunita y exitoso.
Carnaval Village
Por ultimo, un otro tema cu Prome Minister a ricibi pregunta di dje ta trata Carnival Village. Den cuadro di esaki, Premier Wever – Croes a pidi pa e plannan cu a wordo traha tempo cu a diseña Carnival Village pa mira kico tabata e intencion, comparti cu Parlamento y mira unda por mehora pa e por sirbi su proposito. Ta e intencion pa construi un podium bastante amplio na Carnival Village, pero esaki no a tuma luga ainda pa motibo di falta di fondo.
Prome Minister a finalisa sigurando cu tin atencion na e proyecto aki menciona, y na tur e otro proyectonan andando na San Nicolas.


text:
Diasabra atardi alrededor di 5:15 pm a sosode un accidente na Paradera. Un poco mas pabou di ex-Pacifico Restaurant ta unda e accidente a sosode. E autonan envolvi ta un Nissan Altima y un Kia van color blanco. Den e accidente aki, e chauffeur di e Nissan a resulta herida, el a fractura su brasa, pa cual ambulance a transporta e victima pa hospital p’e ricibi atencion medico avansa.
E Altima tabata riba su caminda di preferencia, biniendo for di pariba ora cu e van a subi su dilanti for di e caminda cu ta bin for di Casibari. Daño material tabata considerabel. Mientras cu un patruya a cera caminda, e specialista di trafico a documenta e accidente aki.


text:
E 250 miyon usuarionan di Instagram Stories awor en adelante lo por graba live videos cu friendsnan na diferente parti di mundo, asina Facebook a anuncia diamars ultimo.
Esaki lo ta disponibel awe diaranson, e feature aki lo permiti e usuario invite un otro persona pa un live video stream. E usuario e ora lo por share e video den Instagram Stories, caminda otro followers por waknan den 24 ora prome nan desaparece.
Pa add friends na e live video, just press e “ADD” button y di e manera ey abo ta kies ken bo ta desea pa join e video. Despues cu bo haci esey, e screen lo split den dos.
E persona cu a start e transmision lo por add of remove hende, of e guest mes por bay tambe di nan mes ora nan ta desea.
Instagram a cuminsa test e feature aki pa add un persona na bo live video stream november 2016.
Corda si bo kier usa e feature aki, bo lo mester upgrade bo Android of iOS pa e version 20 di Instagram.
Facebook tambe ta bezig ta test feature similar pa su App, cu lo wordo yama “Live With”.


text:
(CiberCuba) – Gobierno Cubano ta trata di promove turismo di naturaleza pa atrae nas bishitante di exterior, den un crisis economico den cual turismo te awor no a recupera na e nivel di antes. Plannan nacional no ta cumpli y entrada di gobierno ta kedando atras.
Manuel Marrero Cruz, promer ministro Cubano, a lamenta durante e evento TURNAT 2022, na Habana, cu ta promociona e isla solamente como un destino di solo y playa, mientras tin otro atractivo manera salud, deporte y gastronomia. Marrero a destaca cu e turista cu ta yega Cuba ta busca destino politico y historico, mas tanto e hoben, aunke e no a specifica cifra ni nacionalidad.
“Nos ta bay cu bon paso, dirigi na duna di conoce e potencialidadnan di e isla, siñando pa ubica na e lugar mereci tur e tesoro cultural, historico y natural,” e mandatario Cubano a expresa, segun un reporte di e corant Tribuna de La Habana.
Di acuerdo cu datonan oficial, ultimo tempo turismo di recorido via diferente ruta a mira un incremento di demanda, dunando e bishitante un vision mas completo di e pais. Entre e lugarnan patrimonial y cultural preferi tin e asina yama “siete villas fundacionales de Cuba”: e siete ciudadnan funda na inicio di e colonia den promer decadanan di siglo 16.
Cuba tin un plan di 2,5 miyon turista pa 2022, cifra na cual no ta yegando, a causa di e situacion internacional actual (inflacion, recesion, guera na Ucrania, etc.), motibo pa cual algun economista ta considera disparate cu gobierno ta purba mantene un meta cu nan no por cumpli. Te juli 2022 a yega Cuba 1.200.580 biahero, di cual 834.891 tabata bishitante, segun datonan di Oficina Nacional di Estadistica y Informacion (ONEI). Esaki ta solamente 19.5 % di e bishitantenan cu a yega Cuba na 2019, e mihor aña pre-pandemia.


text:
(ElNacional/NTN24) – Patricia Tappatá, experto Argentino den materia di derecho humano, y miembro di e equipo cu a ehecuta un ‘Fact Finding Mission’ pa Nacionnan Uni na Venezuela encuanto crimen contra humanidad, a declara durante un entrevista cu NTN24, cu tin un plan sistematico di gobierno di Maduro pa silencia oposicion.
Conclusion di e informe, elabora a base di entrevista confidencial cu 246 persona, a traves di conexionnan sigur, tabata cu diferente fuente a confirma cu presidente Nicolas Maduro tabata duna orden directo na e servicionan di inteligencia. E informe lo ser presenta na Conseho di Derecho Humano di Nacionnan Uni, di cual Venezuela ironicamente mes ta miembro.
Nomber di Diosdado Cabello tambe a ser menciona den e informe pasobra “e ta un influencia directo pa dirigi algun persecucion y posterior detencion ilegal haci di parti di Sebin,” Tappata a afirma den entrevista cu periodista Idania Chirinos di NTN24.
Ta existi evidencia cu gobierno di Nicolas Maduro tin un plan sistematico pa silencia oposicion, y Tappata a referi na e tercer informe presenta diamars pasa den cual ta señala cu decenas di persona a sufri tortura y maltrato den centronan di detencion di servicionan di inteligencia Venezolano, y ta señala Maduro y e directornan di e cuerponan di seguridad di estado como principal responsable di crimennan contra humanidad. E informe cu e experto Argentino ta menciona tambe ta indica Diosdado Cabello como autor di orden pa identifica algun di e detenidonan pa Sebin.
“Testimonionan ta atestigua cu e forzanan di seguridad tabata mantene un relacion fluido cu Diosdado Cabello y cu e presidente tabata emiti orden specifico di persigui cierto persona,” e experto a declara den e entrevista cu NTN24. Mas grave ainda ta cu e situacion investiga di 2018, te awe no a mehora y e mesun structuranan di persecucion ta operando ainda. A divulga tambe un lista di e lugarnan clandestino di tortura.


text: Diabierna mainta a drenta informe di un accidente cu hende herida pariba di KFC na Kamerlingh Onnestraat, meaora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente cu 4 auto envolvi unda e chauffeur di e Kia Rio no a regula su velocidad ni a mantene distancia a bay dal tras di un Mitsubishi suv, manda esaki bay dal tras di un Hyundai Santa Fe y consecutivamente manda esaki bay dal tras di un Hyundai H1. E impacto tabata asina fuerte cu e chauffeur di e Kia Rio a resulta herida. Na yegada di e ambulans nan a atende e victima na e sitio mes.


text:
Aruba a perde un gran persona, docente trovador, musico cantante, compositor guitarista un baluarte den historia di musica aki na Aruba y tambe conoci Internacionalmente, su nomber ta: Alex Edward Toppenberg miho conoci como Etty.
Loke mi por bisa di Etty y su Trio Huasteca ta cu varios biaha nos tabata topa otro durante diferente actividadnan festivo caminda bo ta haya Vicente Kelly y Los Pimentosos ta comparti escenario cu trio Huasteca di Etty. Tambe durante Bon Bini Festival y riba Plaza Betico Croes durante actividadnan di Himno y Bandera. Na 2019, mi persona Chencho Kelly y Johnny Scharbaay, como Lidernan di Investigacion y Documentacion di Departamento di Cultura Aruba, a entrevista Etty tocante su trayectorio musical Artistico como Cantante Musico y Artista pa e Proyecto di “Biografia di Artistanan di Musica Arubano”.
Manera nos tur sa cu Etty a nace na Aruba 19 di augustus 1943, y a fayese 13 di September 2022.
Etty a lanta den Companashi y ta bin di un famia di diesun ruman. Despues cu Etty a labora varios aña den e Departamento di Impuesto, a bira Maestro di Scol y semper a keda mantene su musica. Etty su palabra tabata, ta dos podium bo tin, esun den klas y esun cu bo ta para canta.
‘Photo Hanna’ tabata un tienda cu tabata bende instrumentonan di musica y tabata keda banda di Djiespy’s Place e tempo ey caminda Etty su ruman homber Ronny cu tabata tin un bon trabou y a cumpra e prome guitara pa Etty di cual ta un ‘Ikam DC’ di Mexico. Di cual cu tempo e guitara a bira un Relikia y e tabata cuide masha hopi.
Cu diestres aña di edad Etty a wordo pidi pa Frère Arnold pa bay canta pa un señora cu a haci cien aña di edad y tabata biba no mucho lew for di Piet’s Soda Fountain. Despues di esey a forma un trio hunto cu Eric y Armando Quilotte. Asina tambe Siegfried Odor (Canawa) cu tabata canta halto y ta famia di Rufo Odor cu a join nan den e trio. Edison Croes tabata tin un programa na Radio buscando talento a scucha nan y tin biaha ta invitanan pa bin toca den su show. Loke nan a ricibi e tempo ey tabata binticinco florin pa nan parti.
E trio tabata actua na diferente lugarnan manera, ‘Trappers Club’, ‘Goldenhard Club’, na San Nicolas, Club Boneriano, tambe na Savaneta y Lagoheights. Tur caminda tabata bay cu lift.
Dedicacion na musica
Door cu nan tabata canta hopi Ranchera a dicidi pa yama e Trio, “Trio Huasteca”.
Etty y Eric ta toca guitara y Canawa ta canta, Lucio Rivadeneira ta riba saxofon, un boneriano riba un guitaron tambe Leon (Jon )Scharbaay tabata forma parti di e grupo. Esaki a pone cu Trio Huasteca cu tabata un di e promenan cu a yega te na Plaza Garibaldi na Mexico, bayendo pa Festival di OTI. Tambe a haci show na Venezuela caminda nan a wordo bon acepta pa e bailadornan. Na Aruba Etty a canta cu Mariachi Vargas
Parti musical y Gruponan
Etty semper a percura pa e tin un dominio ariba su instrumento musical.
Nan tabata train na Radio Kelkboom huntu cu e banda di Lucio Rivadeneria
Etty a forma parti di Los Pricipes, y San Hose di Corsow,
Etty a toca duna show na Boneiro hunto cu Lucio Rivadeneira y Joy Kock.
Tambe nan a toca den e prome parada di Carnaval di Aruba cu tabata pasa na pia y nan a toca cu Trio Huasteca cu cuarta y guitara y un maraca hunto cu Coyito.
Parti Internacional
Esaki ta un parti hopi grandi di Hawaii te punto Arena Argentina.
A actua na Chile y tambe den un morning show na Hawaii na Televicion Mericano. Nan a bay Festival di Cancion di Caribe na Puerto Rico y sali na di dos luga. Nan a bay festival di OTI na 1978. Tambe nan a bay esun di Puerto Rico despues na 1991. Diestres aña despues nan a bay Festival di OTI na Mexico.
Trio Huasteca ta e unico grupo cu a bay Festival di OTI dos biaha. Tambe a actua na Alemania, na Merca a presenta den ring di Boxeo canta e himno Mericano. Hulanda durante Arubadag. Den Sur America p.e. Peru, Ecuador, Mexico.
Etty a toca dos biaha pa Reina Juliana y Prins Bernard, tambe pa Reina Beatrix y Prins Claus.
Etty su Sugerencia ta dedica na bo musica, Aruba tin tur cos pa duna bo.
Di parti di Director, Staff y Personal di Depatamento di Cultura Aruba (DCA),
kier a gradici Alex Edward Toppenberg mihor conoci como Etty pa su contribucion grandemente na e cultura di Aruba cu ta keda graba den e curazon di Aruba pa semper.
Tambe kier a extende palabranan di Condolencia na Esposa di Etty y famianan, amigonan, musico, muy especial na Trio Huasteca, ex coleganan docente y tur cu conoce y Aruba henter, Etty den su trayectorio artistico, hopi forza den e momentonan dificil aki.
Cu Etty Sosega na Paza den Reino di Tata Celestial.


text:
Local
Home Local
Aruba Bank ta acepta donacion pa Cruz Cora via text banking, online banking y...
ORANJESTAD, Aruba – Clientenan di Aruba Bank por haci donacion na Cruz Cora Aruba via Aruba Bank su sistema di Text Banking, Aruba Bank...
Sigui resultado di eleccion ariba websitenan oficial di gobierno
Oranjestad (buvo) Ariba anochi di eleccion tin un transmision special di e resultado di eleccion ariba homepage di e websitenan oficial di gobierno di...
Por cumpra coriente prepago awor na tur stacion di gasolin
Mirando e crecemento grandi den cantidad di meternan “prepago” ORANJESTAD, Aruba – Recientemente N.V. ELMAR a reuni cu Aruba Gasoline Dealers Association (AGDA) y a...
Alerta pa un ola di calor, entrante diamars merdia te cu Diabierna
Oranjestad: Diamars 12'or y mey di merdia, for di Servicio Meteorologico di Aruba a sali e siguiente aviso: Aviso pa un ola di calor...
Pa cu weekend di eleccion 2017 Servicionan di Self-Service di Aruba Bank lo ta...
ORANJESTAD, Aruba: Diabierna awo tin eleccion y pa cu esaki Aruba Bank lo tin su servicionan di Self-Service. E Servicionan di Self-Service lo keda...
A entrega Decreto Gubernamental na 3 agente policial
ORANEJSTAD, Aruba: Cuerpo Policial a entrega Decreto Gubernamental (landsbesluit) na 3 agente policial, kendenan a ricibi rango mas halto. Ta trata aki di Andrew...
Despues cu 3 local a kima AHATA a haci donacion na Pasadia Briyo di...
ORANJESTAD, Aruba: AHATA a tende cu Pasadia Briyo di Solo tabatin e incidente di candela y a opta pa yuda e scol unda por....
Alerta di tempo, pa e dia di diamars
Oranjestad - Dialuna anochi pa mas o menos 9:45 Sr Marc Oduber di Meteo Aruba a manda nos e siguiente Press Release. Calor sofocante na...
MEP TA HASI DONACION NA RODE KRUIS, MEP TA YUDA ST. MAARTEN CU...
ORANJESTAD -- Partido MEP den fin di siman a tene un accion di recaudacion di fondo pa yuda damnificadonan di St. Maarten. Esaki a cuminsa...
Oficina di Departamento di Aduana ta cera dia 22 di september parti merdia pa...
Departamento di Aduana, cumpliendo cu Kiesverordening articulo 40, ta anuncia na tur su clientenan cu dia 22 di september oficinanan di Aduana, containerpoort y poort...


text:
Ronnie Flex tambe den line-up pa Curaçao Ponton Festival 2018
Organisadó Sumusica Curaçao B.V. a revelá e ‘line-up’ di e promé edishon di Curaçao Ponton Festival. E festival di músika ta tuma lugá di 5 pa 7 di aprel i ta konta ku artistanan grandi manera Jeon, Hef, Ronnie Flex, Rich Kalash, Randal Corsen Orchestra, Morgan Heritage, Bill Champlin i Grupo Extra.
E festival di músika di 3 dia ta un inisiativa di Sumusica Curaçao B.V. kual a presentá un meskla di nòmbernan i talentonan rekonosé i artistanan kresiendo den e mundu di músika lokal i internashonal. Curaçao Ponton Festival lo tuma lugá riba dos stage den Willemstad, serka di e famoso brùg Koningin Emma. Riba djaweps 5 di aprel lo tin un konsierto kompletamente grátis ku Son de Tikizia, Randal Corsen Orchestra i Arnell Orchestra riba Brionplein. Arnell Orchestra lo duna un homenahe na kantante Mafalda Minguel. Mafalda Minguel ta un íkono legendario ken ya pa 63 aña ta aktivo den e mundu di músika na Kòrsou. Son de Tikizia tambe lo duna un homenahe na e kantante panameo Ruben Blades ku ken nan a presentá vários biaha. Djabièrnè 6 di aprel ta e anochi di músika ‘urban’ i ‘hip hop’. Jeon, Hef, Ronnie Flex, Rich Kalash i Grupo Extra ta e artistanan prinsipal pa djabièrnè anochi. E kantante di Aruba, Jeon Arvani, ta destakando internashonalmente ku su kantika “Machika”, kual ta un kolaborashon ku J Balvin i Anitta. Grupo Extra tambe ta hopi popular aktualmente ku nan hit di bachata “Me Emborrachare”.


text:
Tópiko
Tantu e Minister komo e Komishon Sentral di Sindikatonan por bini ku proposishonnan pa wòrdu tratá den CGOA. E proposishonnan mester wòrdu entrega via di presidente di CGOA.
Durante reunionnan di CGOA, Minister por wòrdu asesorá dor di un òf mas ekspertonan i/òf ámtenarnan. E Komishon Sentral di Sindikatonan tambe por wòrdu asesorá dor di un òf mas ekspertonan.
Artíkulo 10, insiso dos, di e ordenansa ta stipulá ku si e meta di un proposishon ta pa introdusí òf kambia un areglo ku tin derechi- i obligashonnan ankrá di ámtenarnan individual, e proposishon aki por wòrdu ehekutá solamente si tin konsenso entre partidonan den CGOA.
Artíkulo 11 di e ordenansa ta stipulá ku si partidonan no por yega na konsenso ku otro riba kualke proposishon ku ser someté pa diálogo i/òf deliberashon den CGOA, e kaso ta wòrdu hibá dilanti di un Komishon di Konseho i Arbitrahe (Advies- en Arbitragecommissie) pa konseho i/òf arbitrahe.
Centraal Georganiseerd Overleg in Ambtenarenzaken
Ansinghstraat #17
Curaçao
Tel: +5999 461 5406 / 5328
Email: info@cgoacuracao.cw


text:
Investigashon forense ta konkluí: Integridat di sistema di pago no a keda afektá
Investigashon forense ta konkluí:
Integridat di sistema di pago no a keda afektá
WILLEMSTAD/PHILIPSBURG – Resientemente, Centrale Bank van Curaçao en Sint Maarten (CBCS)
a risibí e informe definitivo riba e investigashon forense realisá tokante e atake sibernétiko kometí
kontra su sistemanan di IT. E informe ta indiká ku integridat di su sistema di pago no a ser afektá.
Ademas, e atake no tabatin konsekuensia pa e sistemanan di informashon di e institutonan finansiero
ku Banko ta supervisá. Fuera di esei, CBCS ta sigui disponé di tur su datonan.
Djaweps 2 di sèptèmber 2021, Interpol a avisá CBCS tokante un posibel atake sibernétiko kontra su
sistemanan di IT. Mesora a instalá un tim pa maneho di insidente (IRT) i a inisiá un investigashon
forense, dunando prioridat na protekshon di e integridat di CBCS su sistema di pago. For di den e
análisis inisial, a konstatá ku siguridat di CBCS su sistema di pago no a keda afektá i awor esei a keda
konfirmá.
Inmediatamente despues di a risibí e aviso di Interpol, e tim di eksperto, formá pa e tim di ICT di
CBCS i diferente eksperto lokal i internashonal, a tuma medida pa pone e datonan i e ret di CBCS bèk
fuera di peliger. Durante e investigashon, a topa evidensia di e infiltrashon riba CBCS su ret
korporativo. Danki na e intervenshon efikas di e tim di eksperto, por a sanea e ret korporativo i a
frustra e atake. Pa motibu di siguridat, CBCS no ta komentá riba kontenido di e medidanan di siguridat
(IT) i di prevenshon di daño ku e ta tuma.
E hackernan a logra penetrá CBCS su ret apesar ku Banko su sistema di siguridat informátiko ta diseñá
siguiendo e mihó práktikanan internashonal i ku konstantemente ta sigui hasi invershon den e área
akí. ‘E tipo di suseso akí ta pone bo para ketu i ta importante pa siña for di loke a pasa. Na promé
lugá, nos mes mester siña afó, pero pa otro instansianan tambe e por sirbi komo un realisashon
importante. P’e motibu ei mes, a tene vários interkambio ku e departamentonan di Information Risk
di diferente instituto finansiero lokal pa asina kompartí nos eksperensia’, asina Presidente di CBCS,
Sr. Richard Doornbosch, a bisa.
CBCS tabata den kontakto ku e institutonan finansiero i demas partinan interesá na diferente
momento i ta sigui tene nan na altura di e desaroyonan relevante. E ministernan di Finansa di e dos
paisnan tambe a ser tené na altura, ku konfidensialidat estrikto, tokante desaroyo di e insidente i e
resultadonan di e investigashon forense.
CBCS ta konsiderá ku su medidanan di siguridat informátiko ta un asuntu interno i lo no komuniká
mas al respekto den medionan di komunikashon.
Willemstad, 7 di desèmber 2021
CENTRALE BANK VAN CURAÇAO EN SINT MAARTEN
Download:
PB2021-035 Integriteit betalingsverkeer niet gecompromitteerd EN
PB2021-035 Integriteit betalingsverkeer niet gecompromitteerd NL
PB2021-035 Integriteit betalingsverkeer niet gecompromitteerd PA


text:
Un warwarú ta un masa di airu ku velosidat haltu angular.
Durante di un warwarú semper sòru pa bo kas i kura ta den bon estado i limpi di ophetonan pisá ku pa motibu di bientu fuerte por forma un peliger pa bo kas i pa hende.
Trata di sigurá bo kas kontra di daño pa motibu di mal tempu.
Durante di un warwarú:
Si bo mira un warwarú forma i move den direkshon kaminda bo ta, drenta paden mesora i buska refugio den un kamber ku ta mihó protehá kontra di bientu i ku tin tiki bentana.
Despues di warwarú:
Si bo kas a sufri daño, alarma outoridatnan, por ehèmpel via di number di emergensia 911.
Sali for di paden di e kas pa evitá ku muraya i/òf dak por basha abou riba bo.
Wak pa bo duna yudansa na otronan den bo bario. Sigui tur órden di outoridat.
Gobièrnu lo sòru pa lugá pa keda pa esnan ku a pèrdè kas, pero preferibel pidi refugio serka famia òf konosínan.
Warwarú na Kòrsou
Kiko bo mes por hasi


text:
Diabierna pasa di 11:30 anochi riba LG Smith Blvd un oficial femenino a duna chauffeur di un tercel señal pa para pero esaki no a sigui e instruccion y a sigui straight casi dal e oficial, e oficial mester a hala na banda pa no keda alcansa. Asina nan a subi auto y bay tras di e tercel poco mas pariba di e ex cas di Gobernador a para e auto.
Un homber tras di stuur a bahe for di auto pa atende cune y a keda listra. Ora a pone supla e no tabata por y a dune algun chens y na final el a supla y a surpasa e limite basta y a keda deteni pa maneha auto bou influencia di alcohol.